text:
Kabaruuji keniiɗi kabrii Alakbar wonde jamirooje ummoriima e laamu ngam winnditaade saharaanaaɓe, naatna ɗum en e etaasiwil ɓetguuro Muritani (ɗum woni ɓeen mbaɗta hiiseede ko Muritaninaaɓe.) Ko ɗuum faamninta en ɓeydagol keeweendi yimɓe jaawngol teskangol e nder rewo leydi ndii. Jooɗaniiɗo Alakhbar habrii kadi wonde tillisaaji keewɗi ndarnaama toon e suuɗaare ngam jaɓɓaade Saharaanaaɓe arooɓe
Kabaruuji keniiɗi kabrii Alakbar wonde jamirooje ummoriima e laamu ngam winnditaade saharaanaaɓe, naatna ɗum en e etaasiwil ɓetguuro Muritani (ɗum woni ɓeen mbaɗta hiiseede ko Muritaninaaɓe.) Ko ɗuum faamninta en ɓeydagol keeweendi yimɓe jaawngol teskangol e nder rewo leydi ndii. Jooɗaniiɗo Alakhbar habrii kadi wonde tillisaaji keewɗi ndarnaama toon e suuɗaare ngam jaɓɓaade Saharaanaaɓe arooɓe
winnditaade ɓee. Ko noon kadi, hilifaaɓe laamu Muritani toowɓe luɓii galleeji mum en ngam jippinde arooɓe ɓee.
Ina anndaa wonde Tiris Semmuur heewaani yimɓe. Kono, teskaama keeweendi yimɓe ɓeydiima toon kam e to Nuwaadibu hakkunde 2000 e 2012, e tuugaade e limooje ANRTPS (Nokku kalfinaaɗo binnditagol oo). Nii woni, e nder wuro Biir Mogreyn ngoo tan, ko wonnoo 2 761 e hitaande 2000, yettiima 10 514 neɗɗo e hitaande 2012. Wonande Fderik, ko wonnoo 4 431 e hitaande 2000, ina yahra hannde e 7 482. Wonande diiwaan Daaklet Nuwaadibu oo, limoore yimɓe ɓeydiima fotde 79 516 neɗɗo e nder ngalɗoo daawal…
Ina teskaa alaa fof diiwaan ɓurti limooje mum 2000 so wonaa diiwanuuji ɗiɗi kaalaaɗi dow ɗii.
Ooɗoo kabaaru so laatiima goonga, sikkeeji fof iwii wonde ko laamu Abdel Asiis tuumanoo koo, so yiɗde waylude sifaa koɗki leydi ndii. So wonaa ɗuum, hol no paamraten, ɓiɗɓe leydi caɗtinanee binnditagol, ɓe njeyaaka e leydi ina mbinnditee.
(Kabaaru dokkaaɗo e darorɗe saawiyee 2013)


c: text/plain

text:
Dou kam na wama on ba.
Innde am Greta Thunbberg.
Min don yeebde der fuddorde je moptoodi fannu
Sella amin fuddi elto les
Bikkon bana am mbe hokkita eltoojum mabbe ngam rigimaaji
Amma fuu boo en waawan mog'engo dou
A waawan mog'engo dou.
Ngam hesuugo, haandi mi acca wulugo kuujeeji yebbam, amma tou tan kam he'ataako sam.
Fistugo jur wolwaama ha dow, amma noi haala fistugo je wani ha yeeso
amin?
Mi accan sowbaajo am George faamidina.
Don keeke je foodata henndu Carbon yahuwo yaasi, don mara haaje ceede sedda bee maha
hoore maako.
Don nyoona ... leggal
Leggal kam wani misaali je dabi'ankeejum selle fistugo.
Cekke, ladde loope, ladde, waalowol, becce diyam, kelp ladde, waalowol, murjam kaa'e, mbe
don hoosa henndu carbon wurta yaasi be mbe mabba dum daaya.
Takdi kannjum wani kuje min naftirta en mog'ena yawaadum sella
Dabi'ankeejum sella fistugo dou waawan wadugo cenndiigu feere bee feere
Voodan masin, tonton?
Amma tan sani to min acccan yebbam dou kam ha lesdi.
Ngam wakkere woodai maajum ... junnta haka min don acca mbe.
Min wonni wakkati ujuneere jur ha dow wirga yebbam duniyaaru ha dow dabi'ankeejum no
fistugo.
Fistugo dabi'ankeejum sella tan hebi 2%
je fuu ceede naftiraama ha dow kuliwal no sella yewi ha lesdi
Dou on ceede ma, kanjum wani ceede lesdi ma bee siga ma.
Buri sawtungo boi, junnta haka kanjum wadi min don mari haaje takdi burdudo
min don vikita dum law je meeydai
Badi awdi 200 min don majja kala nyelde woore fuu
Duuda fewdum Artic dou dilli.
Duuda dabbaaji laddee amin fuu dilli.
Duuda lesdi amin fuu dilli.
Ni dume min wadata non kadi?
Dume haadi a wadata?
Koidum on ... haandi min ayna, ruddita bee yoobana.
Ayna.
Gaylitirdinkeejum ladde mbe don ta'a dum les
bana mawnugo 30 je babal fijugo kala minntiiru fuu.
Ha babal takdi don wada kuje mardum bote, haandi min ayna dum.
Ruddina.
Duuba darrire amin fuu arti hebi mbononnda.
Amma takdi kam waawan fudugo
bee en waawan walla yanayi lesdi wailiti baawo
Yobugo
Haandi min acca yobugo ceede kuje je don wonna takdi
bee min yoba ha kuje je vallata dum.
Tou on wani kuje koidum.
Ayna, ruddita, yooba ceede
Dou fuu fe'an ko hattoi fuu.
Himmbe jur fuu arti don huuwida bee fistugo dabi'ankeejum selle.
Haandi min wada dum ha rammitinngo kuje.
A wannan feccere dou.
Suba himmbe je mbe don dunna takdi.
Senndu bidiyo dou.
Wolwu haala dou.
Fuu taari dubiyaaru dou don beldum yaadu habre je takdi.
hawtu mbe mabbe.
Kodume fuu don lima.
Ko a wadata fuu don lima.

robotstxt: allowed

filter: keep


c: text/html

text:
Streams
Verwandte Songs (related songs)
Song «Come Softly to Me » von Fleetwoods.
Fakten
Veröffentlichungsdaten: 1959 02 16 (Single), 1959 12 (Album)
Label: Dolphin No. 1, Dolton BLP 2001
Songwriter Gretchen Christopher & Barbara Ellis & Gary Troxel
Produktion: Bob Reisdorff
Genre: Pop - Teenpop - Doo-Wop
Annotationen
Die Fleetwoods waren eine Vokaltrio aus Olympia, Washington. Mitglieder waren Gary Troxel, Gretchen Christopher und Barbara Ellis.
Das Dolphin Label wurde von Seattle Radio DJ Bob Reisdorff gegründet, um Platten der Fleetwoods herauszugeben.
Personen und Querverweise
Fleetwoods
Gretchen Christopher
Barbara Ellis
Gary Troxel
Bob Reisdorff
Lyrics
Doo dooby doo Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo (Come softly, darling) Dum dum, dum doo dum, dooby doo (Come softly, darling) Dum dum, dum doo dum, dooby doo (Come softly, darling) Dum dum, dum doo dum, dooby doo (Come softly, darling) Dum dum, dum doo dum, dooby doo (Come softly, darling) Dum dum, dum doo dum, dooby doo (Come to me, stay) Dum dum, dum doo dum, dooby doo (You're my obsession) Dum dum, dum doo dum, dooby doo (Forever and a day) Dum dum, dum doo dum, dooby doo I want, want you to know, dooby do I love, I love you so, doby do Please hold, hold me so tight, dooby do All through, all through the night, dooby do (I speak softly, darling) Dum dum, dum doo dum, dooby doo (Hear what I say) Dum dum, dum doo dum, dooby doo (I love you always) Dum dum, dum doo dum, dooby doo (Always, always) Dum dum, dum doo dum, dooby doo I've waited, waited so long, dooby do For your kisses and your love, dooby do Please come, come to me, dooby do From up, from up above, dooby do (Come softly, darling) I want, want you to know, dooby do (Come softly, darling) I love, I love you so, dooby do (Come softly) I need, Ineed you so much, dooby do (Come softly) Want to feel your warm, warm touch, dooby do Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo Dum dum, dum doo dum, dooby doo


text:
Catal FƁPM Kayhayɗi, e ballondiral e ɗanniyankooɓe men to Farayse, lelnii eɓɓoore feewtunde e kuutoragol ɗemɗe ngenndiije e duɗe tokoose sukaaɓe yahrooɓe duuɓi 4, 5 haa 6 (maternelle), ngam nafoore wonande cukalel janngude ɗum ɗemngal mum neeniwal. Fedde UNESCO, fedde faggudu winndere, haralleeɓe njanngiin fof, ina kawri e nafoore wonnde e fuɗɗoraade jannginde kala cukalel ɗemngal mum neeniwal. Faandaare eɓɓoore ndee ko jarribaade ngam teeŋtinde nafoore wonnde heen ndee.
Ko ɗum waɗi duɗe tati cuɓaama ngam gollondiral e mbaydi eɓɓoore ndee : Duɗal Siñcaan Sammba Cillo, Duɗal Tulde e Duɗal Gurel Saŋe. Ko ardii fof jokkondiral waɗdaama e ardiiɓe duɗe ɓee, caggal ɗum jannginooɓe ɓee njokkondiraama ngam famminde ɓe tigi rigi hol ko woni loowdi eɓɓoore ndee, ɓe paama ɗum.
Caggal ɗuum, ñalnde alet 07/11/21 heblo waɗaama ngam ɓeydaade famminde jagginooɓe e duɗe ɗee faandaare eɓɓoore ndee. Heblo ngoo tuugnii ko e toɓɓe ɗiɗi mawɗe : karallaagal njangiin sukaaɓe tokosɓe e nafoore idaade jannginde cukalel e ɗemngal mum neeniwal. Ɗee toɓɓe mbaawii yeewteede no feewi, dalillaaji laaɓtuɗi kollitaama heen, e wattan heblo ngoo, tawtoraaɓe ɓee ɓeydiima faamde no feewi faayiiida jaŋde sukaaɓe, copoƴƴi hannde calɗi ɓamtaare janngo, jaŋde woni “ famɗa suura heewa lammina”, ko jaŋde waawi ƴellitde en, eɗen poti daranaade tigi rigi jaŋde sukaaɓe gila e ngooroondi ndii, ɗuum woni les. Jannginooɓe rewɓe 7 mbaawii tawtoreede heblo ngoo, tawi heen tato ko duuseteeɓe e nder mbaydi eɓɓoore ndee. Yimɓe tato cuɓaama ngam wallondirde (rewindaade) e jannginooɓe duɗe ɗee e nder lebbi 8, caggal ɗum maa ɓeto waɗe gam hoolkisaade ngartam ngonɗam heen, e so Alla newnii waawa sareede mbele heewɓe ina kumpitee.
Ɗoo jooni, Catal ngal muulii deftere nde lowe tati : lowre taro, lowre hiisa, e lowre binndol. Ndee deftere maa wonan jannginooɓe ɓee tuugnorgal ngam yuɓɓinde binndanɗe mumen. Ñalnde alarba 12/01/22, heblo waɗaama ngam famminde jannginooɓe ɓee no mbaawirta huutoraade deftere ndee, mbele ina jibinana sukaaɓe janngooɓe ɓee ngartam no feewi. Faandaare eɓɓoore ndee ko mbele, e wattan hitaande ndee tawa sukaaɓe ɓee keɓindiima taro : gila e alkule ɗee, mbaawii kijjanɗe kam e kelme tokoose. Ɗum ko to bannge taro.To bannge hiisa yo ɓe mbaaw limde tuggi ɓolum (0) haa noogaas(20), ɓe keɓindoo kiisorɗe nayi ɗee, ɗum woni : ɓeydugol, ustugol, cowgol e peccugol. To bannge binndol ɓe puɗɗoroo ndiidon tokoson, reftude e toɓɓe, goobde. To bannge deftere Alla ndee, yo ɓe mbaaw ko famɗi fof cimooje 5, tawa ko Faatiha ardii. Eɓe poti waaawde jimɗi pulaar ko famɗi fof jime tati. Ko yiɗde hollitde tigi rigi nafoore fuɗɗoraade jaŋde ɗemɗe neeniiije sukaaɓe ɓee ina waawi safrude caɗeele guuraaɗe hannde ɗee. Ɓeto adanngo ina foti waɗeede ngam ƴeewde hol to golle ɗe njahrata. Ko feewti e paandaale hol ko fuɗɗii heɓeede heen ? Terɗe tati cuɓaama ngam yillaade duɗe ɗee e darorɗe lewru mbooy so Alla jaɓii, ɓeen ngoni : Saalif Joop, Ceerno Ñaan e Diyye Joop.
Usmaan Ñaan-Catal Kayhayɗi


text:
Koɗo taskaram kabaaruuji yontere hannde ko Fadouma Dia golloowo e goomu CAF
Saakitaama ñannde :
Koɗo taskaram kabaaruuji yontere hannde ko Fadouma Dia, gonnooɗo arbit windereyanke hakkunde hitaande 2005 e hitaande 2016. O gollata ko e goomu fukku koyngel Afrik gila hitaande 2017. E oo saha kanko woni cukko hooreejo kalfinaaɗo heblo arbitreeɓe e diwan Dakar.E nder Taskaram men hannde, ma en nja to kodiwaar, Algerie, ma en kaal e ciimtol goomu hertorɓe ɓeto weeyo ngo, njehen to France ngasniren e pijiirlooji J.O ɗi Tokiyo.


text:
Goomu kaɓɓondiral loraaɓe e kewkewe 1989 e gardagol Huley Sal, winndii Muhammed Abdel Asiis, hooreejo leydi Muritani ɓataake ina hollita heen mettere mum nande mo, kanko e hoore makko omo wiya wonde “ɗeen caɗeele cafraama haa celli”.
Goomu kaɓɓondiral loraaɓe e kewkewe 1989 e gardagol Huley Sal, winndii Muhammed Abdel Asiis, hooreejo leydi Muritani ɓataake ina hollita heen mettere mum nande mo, kanko e hoore makko omo wiya wonde “ɗeen caɗeele cafraama haa celli”.
Ɗeen caɗeele ngoni warngooji baɗanooɗi e tuddule konu Muritani e daande maayo mawngo hakkunde 1989 e 1991.
Muhammed Abdel Asiis haalnoo ɗum ko e yeewtere waɗdunoo e jaayɗe ñalnde 28 noowammbar 2015 to Nuwaadibu, ñalawma mawningol jeytaare leydi ndii. Ñalnde heen kadi, o teeŋtinii konngol ngol o seeraani e haalde, so wiyde wonde “doosiyee ndonaandi aadeeri uddaama”, tee “kala kaalɗo haala mum woni ko aawde ngañgu e peccoor, huunde nde mi jaɓaataa”.
Ɓataake oo wiyi :
“Kaaɗoo haala njaltuka e hunuko maa bonnii kala ko fuɗɗinoo waɗeede ngam safrude ndee ñawannde. Min cuniima heen no feewi. A faamii ko min riiwtuɓe to woɗɗi ndee darnde. Ko ɗum nii addanta min siftinde e teeŋtinde hujjaaji ɗi rewɓe hesniiɓe ɓee ceeraani e naamnaade, haa arti noon e :
– laaɓtitinde nanngle e warngooji baɗnooɗi e 1990-1991 ;
– yiytude gaññeeje waraaɓe ɓee, so tawii ɓalli maɓɓe mbaawaa tottiteede joomum en haa mbaawa wirnirde ɓe no diine men yamiriri nii;
– muumtude sariya yaafuya 1993 e ñaawde waɗboneeɓe ɓee ;
– lomtinande ɓoccitiiɓe e warngooji ɗii kam e ronooɓe waraaɓe ɓee.
E miijo amen, ko ndee feere tan woni moƴƴere ngam safrude ndee ñawannde muusnde. Ɗum kay wonaa larñitde ñawannde sibu ko kañum tan woni feere ɓurnde nuunɗude ngm tiiɗtinde nanondiral ngenndi…”
Eɗen ciftina tan, ko e ndeen yeewtere kadi Muhammed Abdel Asiis wiynoo “macungaagu woodaani e leydi ndii, haalooɓe ɗum ɓee ko yiɗɓe juloraade ɗum tan” tawi noon laamu ina ƴetta ñalnde kala sariyaaji jowitiiɗi e njiyaagu. Haalooɓe ɓee mbiyi “ko woodaani kay alaa ko ƴettani kuule !” So haala ñawii noon, nanɗe ina poti sellude.
Bookara Aamadu Bah


text:
Eɗen njokka yaltinde deftere nde musiɗɗo men Umar Abdalla Wele wallifii, yowitiinde e ganndal weeyo. Eɗen njaakorii maa ɗum ɓeydan yimɓe ganndal, hokka ɗum en ɓeydaade faamde taariinde mum en, haa arti noon e “luggeendi” walla mbiyen “niɓɓe kammu” e kaawisaaji mum. Teskuyaaji mon noon ina coklaa no feewi.
Njuuteeki ñalawmaaji dow tagopeeje.
Eɗen nganndi, ko mbiyaten ñalawma ko, fawii ko e yiiloo-banngoo (yiloo-banngeyoo) mo leydi ndi waɗata e dow hoore mum. Njuuteeki ñalawma ena fawii kadi e ŋorol gonngol e dow nokku, walla hol to nokku o woni e dow leydi. Yeru, wuro Pari to Farayse, e wuro Ndakaaru to Senegaal, ngonaani e ŋorol gootol (hade men ɓennude, paamee leydi ndi nguur-ɗen e dow mum ndi, ko ko feccaa, fecciraa ŋori e juri no tiba suudu nii, ngam weeɓnande yimɓe sifaa nokku e dow leydi walla anndinnde yimɓe hol to nokku woni e dow leydi. Nokku fof e aduna he, ena jogii ŋorol e jurol dewngol e mum. Ŋorol e jurol nokku ena seerti e ŋorol e jurol nokku goɗɗo. Nokkuuji ɗiɗi ena mbaawi renndude ŋorol kono alaa e sago ɗi ceerta juri. Walla e ɗi mbaawi renndude jurol kono alaa e sago ɗi ceerta ŋori. So nokkuji ɗiɗi ngonaani e ŋorol gootol, njuuteeki ñalawmaaji majji potataa. Pari e Nuwaasoot ngonaani e ŋorol gootol, ɗum waɗi njuuteeki ñalawmaaji e ɗii nokkuuji ɗiɗi potaani. Leydi so waɗii yiloo-banngoo e hoyre mum tuggi waktu haa waktu o nde artoyi, so waktuuji ɗi limaama, ɗi ngonata ko 24. Ndeke ñalawma ko waktu haa waktu o arta, walla ko jiilagol tagofeere haa arta ɗo wonnoo tawa waɗi ko yiloo-banngoo. Tagofeere waɗirta yiloo-banngoo kono kewal mottirteengal yiilortoo nii (so neɗɗo mottii ngal).
Ɗum noon so en paamii, ndeke ñalawma fawii kadi ko e njaaweeki yiiloo-banngoo tagofeere. Ƴeewen jooni njuuteeki ñalawmaaji e dow tagopeeje, tawa noon, ngam yerendirde ɗi, ɓetiren njuuteeje ñalawmaaaji, waktuuji men ɗi ɓetirten ñalawmaaji men e dow tagofeere men leydi.
1. Mbiy-ɗen njuuteeki ñalawma e dow tagofeere men Leydi ndi nguur-ɗen e dow mum ndi ko waktuuji 24.
2. Njuuteeki ñalawma gooto to tagofeere Meerkuur ko 58 ñalawma men. Ɗum wontata ko ñalawma gooto to tagofeere Meerkuur, tuggi tan subaka haa subaka arta, walla kikiiɗe haa kikiiɗe arta, maa abbo hedde lebbi men ɗiɗi. Toon, yolnde wonnde hakkunde puɗal e puɗal ina abbo e lebbi men ɗiɗi : (Hakkunde subaka hannde e subaka janngo e dow mayre, maa abbo lebbi 2). Ndeke toon welaani horde! Waɗi noon ko yiiloo-banngoo mayre ena leeli no feewi.
3. Njuuteeki ñalawma gooto to tagofeere Wenus (dow “hoodere” jaayre) ma fot e 243 ñalawmaaji men! Ma ɗum won ndeke lebbi men 8 ! Ñalawma gooto toon ma won lebbi men 8. Etee to dow hoodere jaayre naange fuɗirta ko hirnaange so ɗum yeewdaama e tagofeere men Leydi. Saabii ɗuum, ko so e nde waɗa yiiloo-banngoo, nde yiilortoo ko fuɗnaange fayde hirnaange mayre. (Hade men ɓennude yeewen faamde ɗo seeɗa : Oɗon nganndi, so on njaggii kewal oɗon motta, so oɗon mottira junngo ñaamo e so oɗon mottira junngo nano, kewal ngal so ena yiiloo ɗum jiidataa no yahrata. So junngo ñaamo mottii, junngo nano weñcitat mottol ngol. No moti o yiilortoo bannge ñaamo nih, wonaa noon o yiilortoo bannge nano.
Jooni kewe e motiiji keewaani e diiwaan men o, kono dene kam ena ngoodi tawo. Ƴeften yeru e dennde. Njaggee e lamol dennde, mottee ngol; ma on njiy, so on mottirii junngo ñaamo, on mottirii kadi nano, dennde nde no yiilortoo nii wonataa gootum. Leydi so ena waɗa yiloo-banngoo e hoyre mum no moti nih, fuɗɗirtoo ko hirnaange, faarna fuɗnaange. Ko ɗum waɗi cikkaten ko naange yahata ena ummoo fuɗnaange ena faya hirnaange, tawi noon ko leydi ndi yiilotoo no moti nii, ummina hirnaange mum faarna fuɗnaange.
Mi hokka on yeru : So aɗa joli e Oto, tawa Oto o ena doga doole, so yimɓe e leɗɗe walla jawdi ena ndarii sara laawol ngol (sara kallu o) tawa ko yeeso Oto o ɓe keedti, so aɗa ndaara ɓe, cikkata ko kamɓe ndiiranta Oto o, njiya leɗɗe dariiɗe ena mbirtoo Oto o eɗe payi caggal. Aɗa anndi kam lekki ndariiki ɓosataa, kono e gite ma, njiyataa ko casɗe ena mbirto ma. Ko hono noon-ne cikkirten ko naange nge ummotoo fuɗnaange ena faya hirnaange tawi noon ko leydi ndi yirlotoo e nder weeyo no moti yirlirtoo nii, walla no dennde tallortoo nii, ummina bannge mum hirnaange faarna fuɗnaange !
Tagofeere Wenus nde noon (“hoodere jaayre”), jirlagol mum weñciti. Ko ɗum waɗi naange fuɗirta toon ko wonani en hirnaange ko. Oɗon nganndi so a dariima a huccitii Rewo, junngo ma ñaamo heedtata ko fuɗ naange, nano ngo heedta hirnaange. To hoodere jaayre, so a dariima a huccitii Rewo mayre, junngo ma ñaamo heedtata ko hirnaange nano ngo heedta futnaange (wayata ko ad1 a woni e leydi aɗa hucciti worgo nih). So en ndaɓɓikiniima tan, jirlagol leydi e weñciti jirlagol Wenus. Bannge njaggirɗen hirnaange o, ko oon bannge naange fuɗirta to tagofeere “hoodere Jaayre” (Wenus). Kaawisaaji goɗɗi ena ngoodi to hoodere jaayre: njaaweeki yiloo-banngoo mayre e njaaweeki ki leydi taardotoo naange poti. Ko dum waɗi ko bannge gooto tan e tagofeere hoodere jaayre enen leydiyankooBe mbaawɗen yiide. Hol ko saabii ɗuum? Hay gooto tawo anndaa!
4. Njuuteeki ñalawma to tagofeere Maars ko waktuuji 24 pawɗi hojomaaji 37 e leyyanɗe 22. Ndeke tagofeere Maars e tagofeere Leydi (ɗo nguur-ɗen ɗo) ɗeɓi fotde njuuteeki ñalawmaaji tawde kannje fof ko hedde waktuuji men 24.
5. Njuuteeki ñalawma gooto to tagofeere Supiteer ko waktuuji men 9 pawɗi hojomaaji 50. (Ko ɗo weli horde sinno e dow mayre ena wuurotonoo!). Waɗi ñalawma o raɓɓiɗde, ko yiiloo-banngoo Supiteer ɓuri fof yaawde. Ndee ɗoo tagofeere ɓuri fof mawnude etee kayre ɓuri kannje fof yaawde yiiloo-banngoo.
6. Njuuteeki ñalawma e dow tagofeere Satuurna ko waktuuji men sappo (10) pawɗi hojomaaji 14. Ndee ɗoo tagofeere kadi ena yaawi yiiloo-banngoo etee ko kayre rewi e Supiteer mawneeki.
7. Njuuteeki ñalawma e dow tagofeere Uraanus ko waktuuji 10 pawɗi hojomaaji 49. Nde ɗoo tagofeere kadi ena yaawi yiiloo- banngoo etee ko nde mawnde. To mayre, naange fuɗirta ko hirnaange no tagofeere Wenus nii, so ɗum ƴeewdaama e leydi, sabu toon kadi yiiloo-banngoo o weñciti.
8. Njuuteeki ñalawma e dow tagofeere Neptuun ko waktuuji men 16 pawɗi hojomaaji 3.
9. Njuuteeki ñalawma gooto to tagofeere Puluton maa won balɗe men 6. Ndeke ñalawma gooto e ndee tagofeere maa abbo e yontere men.
Ko kaal-ɗen ɗoo ko, eɗen mbaawi tonngude e hakkillaji men ɗee ɗoo geɗe :
** hono tagopeeje ɓurɗe fof famɗude ɗe (Meerkuur, Wenus e Puluton) ñalawmaaji e dow majje ɓuri juutde. Ɗum noon waɗi ko kannje fof ɓuri leelde yiiloo-banngoo.
** Tagopeeje ɓurɗe fof mawnude ɗe (Supiteer, Satuurna, Neptuun, Uraanus) ñalawmaaji mum en ɓuri raɓɓiɗde.
Ɗum waɗi ko kañje fof ɓuri yaawde yiiloo-banngoo.
** Tagofeere Maars e Leydi kañum en ɗesi fotde njuuteeki ñalawmaaji (hedde waktuuji 24).
** E nder tagopeeje ɗee fof, ko tagopeeje ɗiɗi tan yiiloo-banngoo mumen weñcitii; ko e majje tan naange fuɗirta hirnaange so ɗe ndaardaama e Leydi, hono Wenus e tagofeere Uraanus.
E nder tagopeeje 9 ɗee fof alaa ɗo yimɓe no men nii njiyaa, alaa ɗo nguurndam ɗam nganndu-ɗen ɗam yiyaa so wonaa e Leydi. Alla noon anndi nguurndam, tagi nguurndam; ko Alla tagɗo tagopeeje ɗe ko kanko tan anndi ko woni e majje tigirigi.
** tagopeeje ɗee fof, ɓuri heen ɓallaade naange ko Meerkuur, ɓuri woɗɗude nge ko Puluton.
** tagopeeje ɗee fof ɓuri heen ɗesde nanndude e Leydi tagoore, hay so nguurndam yiyaako toon, ko Maars, Wenus e Meerkuur.
Njuuteeki kitaale e dow tagopeeje.
Sabu yiɗde kadi yerondirde kitaale men enen wonɓe e dow tagofeere leydi e kitaale dow tagopeeje goɗɗe ɗe, kitaale ɗee fof ɓetiren ɗum en ko kitaale men.
Eɗen nganndi so Leydi waɗii yiiloo-banngoo no kewal moti mottirtee nii, haa artii ɗo wonnoo, ɗum wonata ko ñalawma kuurɗo. Kono so ndi taariima naange haa ndi artii ɗo ndi wonnoo ɗo, ɗum wonata ko hitaande. Hitaande noon e dow tagofeere men Leydi, ko balɗe 365. Ƴeewen jooni njuuteeki kitaale e dow tagopeeje goɗɗe ɗe:
1. Hitaande e dow Meerkuur, ko balɗe men 88. Ndeke hitaande e dow Meerkuur maa ɗes fotde e lebbi men tati.
2. Leydi hitaande mum ko balɗe 365. Ɗum woni hitaande men.
3. Hitaande e dow Wenus, ko balɗe men 224, ndeke hitaande e dow Wenus ko hedde lebbi men 7.
4. Maars, hitaande mum ko balɗe men 386. Ɗum maa won hitaande men fawnde balɗe 21.
5. Supiteer hitaande mum ko balɗe men 4 332. Ɗum ma won duuɓi men 12. Hitaande wootere toon ko duuɓi men 12!
6. Satuurna hitaande mum ko balɗe men 10759. Ɗum firti ko hitaande wootere e dow tagofeere Satuurna, maa fot e duuɓi men 29 njuuteeki.
7. Uraanus hitaande e dow mum ko balɗe men 30685. Dum ma won 84 kitaale men.
8. Neptuun, hitaande mum ko 60188 balɗe men. Ɗum ma won 165 hitaande ɗo men ɗo.
9. Puluton, hitaande e dow mum ko balɗe men 90700. Ɗum ma won 248 hitaande ɗo men ɗo. Ɗum ko njuuteeki hitaande wootere e dow tagofeere Puluton ! Com!
So en ndaɓɓiɗiniima:
– hitaande to Meerkuur ko hedde lebbi men tati tan;
– hitaande to Wenus ko lebbi men 7 tan;
– hitaande e dow leydi ko hitaande;
– hitaande to Maars, ko hitaande men fawned lebbi 10.
– hitaande wootere to Supiteer ma fot e duuɓi men 12.
– hitaande wootere to Satuurna ma fot e duuɓi men 29.
– hitaande wootere to Uraanus wonata ɗo men ɗo ko duuɓi men 84.
– hitaande wootere to Neptuun wonata ko 165 hitaande ɗo men ɗo.
– hitaande wootere to Puluton ko duuɓi men 248.
Ɗo kadi eɗen mbaawi tonngude ɗee ɗoo geɗe:
** tagopeeje ɓurɗe ɓadtaade naange ɗe, ɓuri raɓɓiɗde kitaale.
** tagopeeje ɓurɗe woɗɗude naange ɗe ɓuri juutde kitaale.
Ɗum ena weeɓi faamnaade, sabu tagopeeje ɓurɗe ɓadtaade naange ɗe, laabi ɗi ndewata ɗi, ɓuri raɓɓiɗde e laabi tagopeeje goɗɗuɗe ɗe.
Yeru : so a wonii e nder suudu waɗndu jaalal, aɗa waɗi junngo ma e dow jaalal ngal aɗa taaroo ngal, aan adoto artude ɗo ngonnoɗa e gonɗo boowal ena rewi e lemlemol suudu ena taaroo jaalal suudu ngal. Oon-ne kadi adotoo artude ɗo wonnoo e taarotooɗo lemolemol galle o ena taaroo jaalal suudu ngal. Ooɗoo kadi adotoo artude ɗo wonno e taarotooɗo jaalal suudu ngal tawi rewoy ko e lemolemol leydi ndi ! Ɓurɗo woɗɗude jaalal ngal fof, ɓurata leelde artude ɗo wonnoo, tawde njaweendi maɓɓe woɗɗondiraani. Ɗo, jaalal suudu ngal lomtii naange nge e yeru o.
Tagopeeje e lebbi mum en (walla jowitiiɗe mum en).
Leydi ko tagofeere. Leydi e lewru njiidaa tagoore, njiidaa fedde, njiidaa haaju. Woni ngoƴa leydi, ko waɗde yiiloo-banngoo e hoyre mum no moti mottirtee e kewal nii, wona kadi e taaraade naange no hajjooɓe banngortoo suudu Kaaba nii. Lewru noon, haaju mum ko waɗde yiloo banngoo e hoyre mum, tawa kadi ena taaroo leydi. Ndeke Leydi ɓuri yowitaade ko e naange. Lewru noon ɓuri yowitaade ko e leydi (tawde ndu taarotoo ko Leydi). Jooni noon, tagopeeje ɗe kaal-ɗen ɗe, won heen ena njogii lebbi, won heen ngalaa. Kala ko taarotoo tagofeere, e nder ganndal kuule asamaan, wiyetee ko “yowitiindu”. Lewru ko yowitiindu.
Paamondiren noon : so mboɗo wiya lewru, wonaa balɗe 30 ɗe haaletee, kono ko lewru ɗelñooru dow koye men ndu, hokkoru leelewal, janima ndu. Ƴeewen jooni e tagopeeje ɗe, hol e majje jogiiɗe lebbi, no lebbi ɗi poti, e hol e majje ɗe ngalaa. Meerkuur alaa lewru, hay wooturu. Wenus hay lewru wooturu alaa. Leydi jogii ko lewru wooturu ndu njiyaten sahaa fof ena hokka lewlawal jamma e dow koye men ndu. Ndu dardotoo ko hirnaange etee, so ndu arii e taaraade leydi, ndu ummotoo ko hirnaange, ndu faya fuɗnaange. Ko njiyaten e ndu telloo hirnaange e ndu yooloyoo toon, ɗum ko jiilagol leydi ngol tan waɗata noon. Sabu so on teskiima caggal nde ndu darii, janngo mum ndu ɓeydotoo ko toowde, faɗɗi janngo (ɓaawo janngo mum) ndu ɓura toowde, ndu woora noon haa ndu waɗta hiirnude (ndu waɗta leede dardaade fuɗnaange). Ɗum waɗi ñalnde fof ndu ɓeydotoo ko yahde fuɗnaange. Maars jogii ko lebbi ɗiɗi : e dow asamaan mayre, ko lebbi 2 njiyetee toon ena taaroo nde. Supiteer (mawɗo tagopeeje !) jogii ko lebbi 62 ! (Com !) Kañji fof ɗi taarotoo ko tagofeere Supiteer nde, no lewru men ndu taardotoo Leydi men ndii nii. Heen lebbi 4 ndardotoo ko bannge fuɗnaange. (Sinno yimɓe ena ngonnoo dow Supiteer, so ɓe ngariino ƴeewde darorɗe ɗiin lebbi, ɓe kuccitannoo ko fudnaange). Satuurna jogii ko lebbi 10. Heen wooturu darortoo ko bannge Fuɗnaange. Uraanus jogii ko lebbi 5. Neptuun jogii ko lebbi 8; heen 5 njiytaa ko e lewru juko e hitaande 1989. Yiiti ɗi ko laana ka Ameriknaaɓe nuldunoo gila 1977, ka yetti toon ko e Juko 1989; duuɓi 12 a ka yaha ka dartaaki, etee kanka ɓuri laaɗe men diwooje ɗe yaawde ɗo woɗɗi ! Puluton jogii ko lewru wooturu ena wiyee Shaaroon, yiytaa ko hitaande 2002.
Ina Jokki (Hol ko woni hoodere ?)


text:
“Musiɗɗo jahdiiɗo njogitaari, kaaldirtu-mi e maa ko no neɗɗo haaldirta e mo woowi nii, nde tawnoo ko miin heccu maa, miin kadi idi maa e garaad seneraal oo, kam e golle hooreyaagal leydi. Laabi ndew-ɗen ɗi ina nanndi no feewi, yanti heen, ko aan woni hooreejo leydi cakkitiiɗo yillaade mi. Balɗe tati tan, caggal nde ummi-ɗaa Tuunus, bone njofi e am.
Enen ɗiɗo kala, en leelii naatde konu, kono ɗum haɗaani en yaawde ƴellitaade, haa won ɗeen kunuɗe bonɗe mbaɗti wiyde, so en keɓii garaad seneraal oo, ko sabu men walleede, kono en kaandaani heen. Enen ɗiɗo kala ngommbatno-ɗen ko saraaji laamu, kam e nder galleeji laamu, eɗen njeeɓa “listuruuji” (lampaaji cinndaaɗi) mum jooɗɗi en haa ɓurti, haa nattu-ɗen waawde wonde ɗo ɗi ngalaa. En mbaɗii kuudetaaji ɗiɗi, miin kuutorii-mi ko hujja rafi cellal ngam waɗde mo am oo, aan kuutori-ɗaa ko njogitaari ngam waɗde mo maa oo, kuudetaaji ɗi njogoraani abada limteede e golle jooɗɗe. Waɗi-mi wiyde noon, ko enen ɗiɗo kala liɓ-ɗen ko hooreeɓe leydi nayeeɓe, ɓe ngalaano gardeeɓe, ɓe ngalaano toppitiiɓe kisal, so wonaa ngal mbaɗanno-ɗen ɗum en, enen e koye men ngal. Kuutori-ɗen ko hujjaaji gooti ngam ittude ɓe e laamu, hay so tawii duuɓi 21 ina ɓilii hakkunde kuudetaaji men ɗi, tee ngar-ɗen e laamu nde, yaakaare mawnde fawaama e men. Podooje men ko goote : demokaraasi, wellitaare, potal, nuunɗal, ɓamtaare e denndaangal podooje ɗe alaa goongɗinooɓe ɗum en so wonaa ɗaayɓe. Miin fof adii boom yejjitde ɗe. Tee, e fawaade e kabaruuji ummortooɗi-mi Nuwaasoot, aanne a woɗɗaani loowde ngool laawol.
Kono yawtaani tawo. Aɗa waawi heɓɓitaade, hade maa bonireede no am nii. Aɗa hatojini e waajuyaaji, ɓiy neene ma. Ma mi rokke heen haa heewa. Sompu demokaraasi e leydi ma. Hoto heɗo yimɓe wiyooɓe wonde leyɗe Aarabeeɓe e Afrik njontaani heɓde demokaraasi. Wellit ɓesngu leydi maa haalde miijo mum, e nder jaayɗe binndaaɗe, e nder jaayɗe nanyiyɗe, hoto haɗ hay dara, hoto fiy, hoto sok haɓantooɓe ndimaagu. Gaddo hakkeeji njuɓɓudi e batu. Kiiɗal e piggal e ownugol beeli alaa ko njibinta so wonaa ɗomka ndimaagu; tee, nganndaa, ñalnde kala ɓesngu felliti tamde fiyakuuji mum, alaa fof ko waawi falaade ɗum, hay polis ɓurɗo bonde e winndere nde waawanaa ɗum. Tuunusnaaɓe kollitii ɗum hannde. Ƴeewaa noon, miin miɗo sikka alaa ko ɓe ŋakkiraa. E fawaade e kabaruuji parti am oo e guwarnama am oo e capanɗe sarwisaaji ñukkindagol ɗi cosnoo-mi, ndokkatnoo kam, e fawaade e ɗiin kabaruuji, njaggiraa-mi ko no wage nii, no annebi mo ɓe mbaawaa seertude. Miɗo wasiyo maa ɗo wasiya mawɗo : hoto heɗo yimɓe rewooɓe ina ndeftano maa wonde alaa fof caɗeele ngoodi. Ɓe njiɗi tan ko haalde ko welat maa ngam hisnude postooji maɓɓe e ɓure ɓe keɓata ɗe. Pot-ɗaa heɗaade ko yimɓe woɗɗuɓe laamu ɓe, ɓesngu ngu, tee ƴettaa kabaruuji e nokkuuji keewɗi, ceertuɗi ; hoto sikku abada wonde ko aan ɓuri yimɓe fof, miijo ngo cibooji takkiiɗi ma ɗii etotoo naatnude e hakkille ma. Yuɓɓin woote bellitiiɗi, laaɓtuɗe. Hay so tawii aduna oo fof ɗaɓɓirii ma ɗum, salo waɗde ko ɓuri manndaaji ɗiɗi. Reeno, no neɗɗo reentortoo baras nii, hoto parti maa o, hono parti laamiiɓe o, hoto maappaade. Hoto woppu komersaaji e samgañel sampertel en ina ɓeyda coodguuli geɗe nguura haa ɓurta. Hoto yaɓɓu luulndo maa, mbele aɗa daña purtorgel so tawii henndu waklitiima ; yamir polis maa yo reeno neegre, reeno yaawde rawaandu (yaawde fellude) so tawii seppooɓe ina ɗaɓɓa nuunɗal e potal. Hoto woppu galle maa e banndiraaɓe maa, ɓadiiɓe walla woɗɗuɓe ina kuutoroo ngonka maa ngam heɓde ko ngalaa hakke. Sibu, alaa fof ko ɓuri ɓesngu kollaangu haɗaa tawi woɗɓe ɓe kaandaani heen ina ndokkee, sabu tan ina njogii banndiraaɓe e nder laamu, alaa fof ko ɓuri nguun ɓesngu njaɓɓaangu, bonde.
Mi joofnataa ooɗoo ɓataake tawi mi siftinaani ma battane oon neɗɗo mo ɓooyduno-ɗaa, mo ɓallino-ɗaa ko juuti, gonɗo hannde keediiɗo am to Kattaar, hono gonnooɗo persidaa Wul Taaya, mo nganndu-ɗaa bettiranoo ko no mbettiraa-mi nii. Aɗa jogii fartaŋŋe waawde reentaade joofnirde no min njoofniri nii. Hoto woppu oon fartaŋŋe, hade ɓoccitaade ma.
Musiɗɗo maa ndeen, Siin El Abidiin Ben Aali.
Ahmed wul Sheex
Fulo : Bookara Aamadu Bah


text:
Cañirgal ko gollal. Ko ɗum feere wayloore huunde, waɗta ɗum goɗɗum, tawa ko e ñeeñal ŋeñangal. Innde ndee wiyi ko CAÑU. Golloowo oo wiyaa CAÑOOWO. Omo wona gorko, omo wona debbo. Seerndi golle maɓɓe e nder cañu, ko moni heen kala ina jogii ko ina saña, tawa ko kañum tan heerorii ɗum. Gorko cañoowo noddii gaaraaji, walla baaji.
Gaaraaji tawa feere denndingol majji ina addani ɗi wontude bagi ; oon waɗee wutte ; yimɓe ɓoornoo ; wonana ɗum en suuraare. Oon fannu ina yahda e geɗe, e ñeeñe e baɗle keewɗe, tawa won kinɗe e leñol Fulɓe tan keerorii ɗum.
Baaji tawa ko e leɗɗe ɓolaa, coofnee haa coofa, loosi peewɗi, ɓuƴaaɗi, ɓuƴtindaaɗi, duppaaɗi, tawa ko gelooɗe (gellooɗe) e koole (koyle), ɗi ndenndinee e dow cawe peewɗe, peewnaaɗe, ɗi cañee ; ɗi cañiree haa tiiɗa, yooɗa ; ɗum wona danki, yimɓe njooɗoo heen, leloo heen, mbaɗa heen geɗe kala.
Debbo ina saña. E jamanuuji ɓennuɗi haa e ooɗoo sahaa, Fulɓe-rewɓe ina ƴepta kuɗi, ndenndina, caña e ko eɓe mbaɗa ɗum en pittirɗi, walla kuɗi, walla peece gelleeje, ɓe caña beɗi, ɓe kippira kocce, ɓe njesiroo gawri, ɓe ceroroo ñaaɗeele.
Moorol ko e cañu jeyaa. Sukundu renndintee, haaƴondiree, ɓilɓiltondiree haa tiiɗa, feewniree no yooɗirta nii, leloo e dow nguru hoore, tawa firtotaako.
So tawii en njuurniima cañu worɓe nguu, maa en taw ko heen ngootu ɓuri lollude. Nguun wiyetee ko cañu geese. Ko ngu faaru, ko ngu hinnde, ko ngu guurdugal, tee engu jogii geɗal tiiɗngal e nder leñol Fulɓe. Cañu geese ummorii fulɓe ko e ndiyam. Ko subalɓe njiyraa. Ko cubballo yahnoo awo jomngol jamma, o hawri e ngaari jinne ina saña. Cuballo oo, kala nde o ari e oon nokku omo awa, o yiyat ngaari ndii ina saña. O waɗti heen hakkille makko haa o faami no jinne oo waɗirta nii. Cuballo oo tewni jinne oo haa o anndi geɗe ɗee no njahrata, o hulɓini mo. Jinnne oo, nde wonnoo tiiɗaani, huli, dogi, woppi ɗoon kaɓirɗe mum. Cuballo oo hocci ɗe, faari ɗe wuro. Sabu yiɗde cehilaagal, o totti ɗe maabo yo huutoro. Ko ɗum waɗi, e cappogol, cefi subalɓe e maabuɓe na kawrita haa wooroo. Ko kinɗe ɗiɗi nganndiraa cañu geese e leñol Fulɓe :
– maabuɓe : lefol laamu maɓɓe ko jaarno. Ko kamɓe njeyi yimre ina wiyee dillere.
- wiyetenooɓe maccuɓe ina tottaa lefol biyeteengol jaagodiin. Ko kam en njeyi yimre ina wiyee maakari.
Hol ko woni geese ?
Geese ko golle gaaraaji cañeteeɗi. Cañirgal ko leɗɗe ndarnetee. Geese fuɗɗortoo ko worngal. Duululi loowee heen. Ko lawɓe mbaɗata worngal. Ko ɗum leɗɗe palfaltondira, no gallaaɗi buurgal nii, cabbi nay na mbaɗee heen, wooturu heen fof daroroo bannge. Worngal ngaal ina yulaa e hakkunde ɗo leɗɗe ɗee kawritta ɗoo. Sawru jaggirdu les ina seŋaa heen haa worngal ngaal waawa yirlaade. Oon sahaa duuluuli loowe heen. Ɗi mbaggee. Ɗuum ko waggude. Duuluuli alaa ɗo kaaɗi to bannge keewal, ko to doole joomum e mbaawka mum tolnii tan. Geese ina wona wudere wootere, ina wona sappo ina wona no yiɗiraa fof. So geese fuɗɗaama, wiyetee ko foŋaama. So gasii, wiyee o taññii. So ina waggee, ko leggal ñiɓetee, tawa ina settaa haa seeɓi. So waggaama, ko moylugol rewata heen. So ina moylee, ko ndoondi addetee, mbele juuɗe ɗee woto ɓoodde so tawii gaaraaji njaggaama. Ko ndoondi kaatane. Oon sahnga, niire ndee fooɗtee haa piɓle ɗee naatta nder. Ko niire ndee fooɗtatee. So nde fooɗtaama, sekko ngoo rewa heen. Niire ko ɗo yaɓɓetee ŋaaɓoo ɗoo. Sekko ko ɗo gaaraaji ɗii ndewrata ɗoo. Sekko e domre takkondiri. Ko ɗuum sakketee. Ndeen, sekko ko kuɗi. Jooni noon, ina waɗee jamɗe. Ko ɗum kuɗi pittirɗi.
Ñiɓal ina ñiɓoo. Yeeso ko leɗɗe ɗiɗi, caggal leɗɗe ɗiɗi, leɗɗe ɗiɗi paloo dow. Kanndal waɗee ɗoon, geese oo fawee dow. Taggorgaal fooɗata geese ɗee. Taggorgal ina juuti, sukko naatnee heen, fooɗa ɗum, geese oo ɓadtoo ; ina wona leggal, ina wona njamndi.
Jaaɓirɗe ina ngoodi. Ko ɗoon yaɓɓetee. Leggal fof ina waɗee njaaɓirɗe, gaandi celluɗi ina mbaɗee jaaɓirɗi. Ko yo ɗum tiiɗ tan.
Sankaama waɗee, sooyru rewa heen e nder sankaama. Ko ɗum leggal, walla njamndi waɗee e nder sankaama mbele ina jagga sooyru nduu, haa waya no poli nii, ina yirloo.
So geese oo waɗtaama, ko dasnde jaggata ɗum. Dasnde ko kaaƴe. So tawii wudere yiɗaama tekka, ko kaaƴe waɗetee haa heewa. Dasnde ina jola. So ina sañee, dasnde ina ara, ina faandoo cañoowo. Fertaade ina woodi. Ɗum ko so gaaraaji njiiɓondirii, jiiɓtugol ngol wiyetee fertaade.
Geese dariima, cañu nguu fuɗɗoo. So joofii, o wiyee o taññii. Kono wonaa leñol haalooɓe pulaar tan sañata. Leñol fof tagangol ina jogii sañooɓe mum, ina jogii no sañirta e ko sañata. Njaaguuji ina caña. Cañu maɓɓe noddi ko yimɓe ɗiɗo. Ko kamɓe cañdata. Ina waɗi cukalel, ina takkondiri e mawɗo. Niire maɓɓe ina keewi. Ko no geɗal cañu maɓɓe yahri fof, ɗoon niire maɓɓe haaɗata. Ɓe cañata ko koccal. Cañu waɗi ko tanno e koccal.
Kamɓe ko koccal. Koccal fof waɗi ko niire mum. Niire fof waɗi ko gaarawol ina rewa to dow too, ina haɓɓaa e leggal ina wiyee teelngal. Koccal muuyaangal ngaal cañoowo oo, nanngat gaarawol, fooɗa, niire ndee ŋaaɓoo. Cukalel ƴetta leggal manngi, sorna hakkunde gaaraaji ɗii. Mawɗo oo sorna gaaraaji to ŋaaɓre gaa, fooɗa domre, gaaraaji leloo. Ɗoon koccal ngaal fuɗɗiima. Ko noon yahrata, haa nde koccal gasi fof. Geese maɓɓe waɗetaake dasnde. Ko peŋgal waɗetee. Ɓe peŋat geese ɗee, ɓe kaɓɓa ɗum. Nde geese ŋeeri fof, cukalel ngel yaha yolbina.
To bannge kocce maabuɓe, ina wiyee koccal, ina wiyee corgal. Fof tuggi, ko mbisaawu. Ko ɗum koccal. Lawñital ko koccal ; miral ko koccal. Lawñital ina waɗi geɗe sappo e ɗiɗi jawlol. kosal ngal ina jibini kocce haa heewi. Maabo ko kañum tan gooto sañata koccal. Ina waɗi e maabuɓe ina mbaɗa niireeji, kono ko gooto oo tan sañata. Ina waɗi e maabuɓe mbaɗata ko pecce gaandi ɗaatɗi, corna.
Tanno ko geɗal e cañu. Ina heewi sifaaji : ina woodi cooki, ina woodi giitalaa, ina woodi ñagga, ina woodi bajjol. Geɗel heen fof ina jogii no sañirtee.
To bannge cañu, moylugol ina woodi. Moylugol niire ko gaaraaji karlaaɗi. So ina fiyee, fiyetee ko e dow geese baggaaɗo. Nde o waggetee, o filaa ko e peŋɗe nay. Peŋɗe ɗiɗi fof ko ŋaabre. Ko ɗiɗi tan ndewi dow e les. Gaaraaji niire lonlonndirat jaaɓirɗe, kaɓɓee e leggal niire les. So ŋaaɓre huccii les, ɗaldugal sora e ŋaaɓnde hee. Cañoowo fooɗa domre jogiinde sekko nde fiya gaarawol, ngol naata e lefol hee.
Kono fof fuɗɗii ko e dañde gaaraaji. Gaaraaji ko bukki ɓursetee. Bukki ndemete. Ngesa baa wiyetee ko liyeeji. Leggal ngal wiyatee ko leggal liige, na jibina wukkuru. Ko nduun ɓursetee. Ko haayre ɗaatnde addatee. Ko ɗuum woni haayre ɓursirde. Njamndi ɓursirdi addee. Ɓursirtee ko juuɗe ɗiɗi. Bukki njoowee e haayre. Ko debbo ɓursata, newe ɗee pawoo e njamndi ɓursirdi ndii, ɗe nduña. Ɓiƴƴe pawoo, cortoo e bukki hee, njalta, ɗe caamoya yeeso haayre ndee. Wiro koo faya caggal. Wiro koo debbo oo ƴetta ɗum, fiila e leggal. Ngaal wiyetee ko moorngal. O nannga e hoore wiroo, o leppina tuutaaɗe, o waɗa e hoore kewal. (Leggal kewal feccee, heefee haa murliɗa, waɗee nder herndelde. Herndelde ndee ko leydi leppindaandi haa soofi, murliɗinaandi, njoornaandi, mbaɗaani wuddere to hakkunde haa yulfiti. Nde duppee haa nde suma, nde tiiɗa). Ko peɗeeli tati mottirtee. Liggey oo wiyetee ko motto. Peɗeeli ɗii njirlat kewal ngal, liwol ngol fooɗtoo. Ɗuum woni gaarawol. Ko ñaamo nanngata kewal, nano nannga moorgal. Gaarawol ina wona falla, ina wona gaara. Gaara oo waɗiree geese. Falla kaa waɗiree korwal. Ina woodi e nder mottoo kartagol. Ko kartaaje baɗɗe ñiije jamɗe ceŋiiɗe e leɗɗe kartotoo wiro koo, ɗe ɗaatna ɗum, mbaɗa ɗum looci looci, welna ɗum mottude.
Sifaaji cañu
Fitiram golle ɗee ko tanno e koccal. Mbisaawu ɗuum woni fuɗɗoode ndee, lawñital, miral, jawlol, miironiiral, kulle-ladde, kala ko muuyaa e hoore neɗɗo, ndiwri, geɗe cañeteeɗe. Mbisaawu ina waɗee kosi (kaasa, karo ina wiyee daamiya, ɓaleejo, daneejo) kosi leeso, gude kaddeteeɗe, gaara (ko ko goobetee), jaawngal (ko ɗum ndaneeri e ɓaleeri) ñagga (ko wutteeji keewi waɗirtee noon) ; gaaraaji ɗii : ndaneeri, ɓaleeri, mboɗeeri (ɗum woni goro) limo.
Ñagga waggete, ko geeseeji ɗiɗi. Gaarawol gootol moylortee so tawii ko ñagga. So moylaango ngoo gasii, geese wertaama, ñagga oo heeda les kanndol, ñaggateeɗo oo heeda dow. Dasude ñagga ɓuri famɗude kaaƴe, geese ñagga ina dimmboo.
Ñaara-ñaara ko ɗuum gaaraaji sañirtee, ina woodi daneeji, ina woodi goro, ina woodi ɓaleeji e ɓalli goɗɗi.
Duuluuli ina ngoodi, ko tuubakooɓe peewnata ɗum ; falla mottere. Ina waɗi daneeji e ɓaleeji.
Toggaade ko ɗuum addanta geese arde. So yiɗaama geese ara, njamndi haaƴee ; ndiin njamndi wiyetee ko sukkoo. Ko ɗuum haaƴirtee taggorgal, leppi piiloo heen, geese oo taggoo. So heewii leppi ɗii ngittee haa laaɓa, ɗi njoowee, leppi ɗii pawee e jige. Ko ɓuri ɓallaade niire koo, waɗtee e taggorgal, taggee arta.
Koccal mbaadi cañaandi e nder wudere ; ina waɗee ko yiɗaa fof. So koccal waɗaama, ko niire fiyatee. Ko niire feccaande sabu nde alaa cowe ɗiɗi. Ko ɗum niire koccal. So niire koccal fiyaama, nde fooɗaama, ina adda mbaadi, e annama huunde yiɗaande yo feeñ e lefol cañeteengol ngol.
Tannude ko yiide bagi. Ina waɗi sifaaji e maandeeji, cañoowo mantoo, walla santee yo o golloro hono ɗiin sifaaji e maandeeji. So tawii ina tannee, ko kaaƴe e jannganɗe. Haayre firti ko teemedere. So gaaraaji limaama, anndaama no poti, wiyee haayre. Jannganndere ko gaaraaji ɗiɗi haa timma laabi nay.
So cañoowo gaynii sañde, ɗum waɗata ko leppi. Leppi cañeteeɗi pawii ko e gude. Wudere sañaande timmunde, ko leppi jeeɗiɗi. Lefol wudere so juutii, ko diraaji nay.
Geese ina sañee ñalnde fof, so wonaa ñalnde aljumaa. Oon ñalawma, ko e ñalɗi geese jeyaa; sañooɓe pooftoto.
Mammadu Deem,
Maanditorde annde e pine fulfulde hirnaange Afrik


text:
Home -- Fulfulde -- Perform a PLAY -- 035 (Rendezvous in Jerusalem)
35. Fii Caatal ngal Yerusalaam
Yimåe åen ardi cenɗe ɗen fow. Woååe ko ka jananiri iwri. Åe hewti Yerusalaam fii waɗugol juldeere Yawtaneede ndee. Yimåe guluuje no e hoore ɗate ɗen. Nden ñannde, taalibaaåe Iisaa Joomi on mottondiri e nder suudu fii waɗugol toraare. Tun nde wootere, åe nani hawa wa henndu tiiɗundu. Yimåe wonåe åen ka yaasi nani kamåe kadi hawa kan. E hara ko honɗun nii?
Goɗɗun waɗii. Wa ɗenɗe yiite woni e hoore maååe.
Ko honɗun oo kaawake firi?
Nden maande labaande woni dokkal annabi Iisaa ngal. O yeɗii taalibaaåe makko åen Ruuhu Seniiɗo on. O yejjitaali weldiååe makko åen. Rewrude e Ruuhu Seniiɗo on, annabi Iisaa no wondi soono wo e taalibaaåe makko åen. Ko kanko woni Yarlinoowo on e Waajotooɗo on e Weldiiɗo on. Ko sabu makko waɗi si fayåe Alla åen no humondiri soono woo e kammu ngun.
Yeeso suudu ndun, yimåe åen no ŋalɗi.
Yimåe : "Ko honɗun woni firon ɗun."
E nder weltaare tiiɗunde, taalibaaåe åen yewti jamaa on fii annabi Iisaa. Annditee hay yimåe iwuåe åen e ɗeya leyɗe no waawi faamude. Fow nani ko weldiååe annabi Iisaa åen no wowla e haala maååe kan tigi. Åe haali e ɗenɗe ɗe åe wowlaali haa hannde. Ko annabi Iisaa woni ko waɗi ngal kuugal ɗon.
Woååe no jala :
Jaloowo : "Eyoo, åe fow hiåe yari – ɗun no dawani ñallal ngal!"
Onsay Petruusu ýetti haala kan :
Petruusu : "Oo’woye, hinaa men mandiluåe. Alla hunnii fodaari makko ndin, o yeɗii en Ruuhu makko Seniiɗo on."
O yewtiri cuucal fii annabi Iisaa e ga’al kadi no o maayiri e no o immintiniraa e no o woniri Jooni ka kammu.
Gorko : "Hara ko Petruusu oo woni ko yedduno neeåaali fii annabi Iisaa?"
Debbo : "Ko kanko tigi. Jooni o nanndaa e aaden huluɗo. O wattitaama few."
Rewrude e Ruuhu Seniiɗo, Alla wattii Petruusu aaden wonduɗo e cuucal. Ko ɗun woni ko Petruusu wi’i, o meemi åerɗe jamaa on.
Gorko : "Ko honɗun haanuɗen waɗude?"
Debbo : "Men waɗii piiji bonɗi buy."
Petruusu : "Gomɗinee Iisaa Joomi on, onsay Alla yaafanto on junuubaaji mon ɗin, hendoɗon Ruuhu Seniiɗo on."
Ko yimåe guluuji 3000 waɗi ɗun. Åe noddi annabi Iisaa e fee waɗugol toraare, åe hisinaa. Åawto waɗugol maååe juldeere Pentekosta nden, taalibaaåe åen heåi weltaare heyre.
Yewtooåe : Fillitotooɗo, yimåe, jaloowo, Petruusu, Gorko, Debbo
© Copyright : CEF Allemagne


text:
Kuulal 75 : Keɓal dokkal leydi dowri e mudda, keɓrangal coodgu, maa dokkal walla ngostiigu hiisetee ko rewaani laawol so wonaa tawo dokkirnooɗo leydi ndii yamirii ɗum etee tawa ɗum teskoraama kaayit noteer keɓtinaaɗo.
Noteer kala belsindiiɗo sarɗiiji cifaaɗi e nder ooɗoo dekere ko kañum deftotoo kaalis pawiiɗo e ɗum oo.
Kuulal 76 : Tottiraaɗo leydi e mudda so yiɗii tottirde leydi dowri e mudda foti ko huccinde ɗaɓɓaande mum feewde e kiliifa tottirnooɗo leydi ndii, ko oon ɗaɓɓirta sarwisaaji karalleeji taƴɗi sañ yo loskan ɗum mbele leydi ndii liggaama, mbele amo waawa ñaawde so amo waawi jaɓde tottirgol leydi ndii walla alaa.
Ngool jaɓgol foti ko waɗaneede kaayit tottee ɗaɓɓuɗo leydi ndii oo, oon hollitoya ɗum Noteer keɓtinaaɗo. Ina farlii e oon Noteer nde loskata so tawii oon kaayit tottirgol ina rewi laawol hade makko rokkirde kaayit nuunɗinaaɗo to bannge noteer mo o foti winnditoyaade to Ardorde huuftidinnde leyɗeele e jawdi Dowla e nder Karnal leydi e nder Mughataa.
Kuulal 77 : Ronooɓe e hunanaaɓe dokkal caggal birnagol tottiraaɗo leydi dowri e mudda, wakkiliiɓe lomtaade mo e kala ko farlinaa e tottiraaɗo leydi dowri e mudda, ina farlii e mum en jogoraade leydi ndii no tottiraa nii, mbaasa ɗum feccitaade haa nde ndokkiraa pandugal kala. E ɓe mbaawi e ko heerii juutnaneede lajal gollagol leydi ndii tawa diwataa hitaande.
Kuulal 78 : Leydi dowri tottiraandi e mudda hiisetee ko leydi laamu haa nde rokkiraa pandungal kala. Ndi waawaa jukneede walla waɗeede « wakf ». Tottirgol leydi e mudda waawi rokkeede tan ko moritaninaajo walla fedde jogiinde neɗɗaagu moritani.
Kuulal 79 : Kala baɗal kaayit jowitiiɗo e tottirgol leydi dowri e mudda foti tuugaade ko e silsil joofaaɗo e ooɗoo dekere, so wonaa ɗum oon kaayit hiisetee ko woodaani.
Jeyɗo oon kaayit kiiseteeɗo woodaani alaa daliilu mo waawi hollirde ko ina laawɗina jeyi mum, ko ɗum waɗi o hiisetee tan ko jooɗiiɗo e leydi ndi o jeyaa.
Kuulal 80 : Tottirgol leydi dowri e mudda ina foti yahdude e eƴɓo taƴngo juɓɓule goodɗe ɗee.
Ina farlinaa e Joom leyɗeele dowri en e mudda nde ɗooftotoo newuyaaji ndenndaandi maa keertiindi ɗi eƴɓooji juɓɓule ɗee kebli.
Sifaaj no ɗiin eƴɓooji juɓɓule lelnirtee toɗɗetee ko e rewrude e laawol sariya.
TAƳRE V. 2 – Hol ko bonnata hakke Tottiraaɓe leydi dowri e mudda.
Kuulal 81 : Leydi dowri waawi huutoreede tan ko fawaade e ko rokkiraa koo. Ɗum waawi waylireede tan ko e ɗaɓɓaande tottiraaɗo leydi ndii feewde e tottunooɗo leydi ndi oo ; Ko oon, caggal nde yuurnitii doosiyee oo waawi ñaawde so tawii baylugol kuutoragol leydi ndi ina jojji, kadi o toɗɗoo sarɗiiji ɗo ɗum fawotoo.
Baylugol ko anniyanoo e leydi hee koo, ko aldaa e yamiroore tottirnooɗo leydi ndi oo, ina firta tottirgol leydi ndii.
Kuulal 82 : Tottirgol leydi dowri e mudda firtotoo ko dow ɗiiɗoo sarɗiiji garooji:
– E sahaa nde tottirgol leydi e mudda ndii wonti dokkal pandungal ;
– E sahaa nde lajal parlingal e gollugol leydi ndii joofi walla nde lajal aawre leydi ndii no siforaa e kuulal 91 gonngal les ngal, huuɓi ;
– Walla tottiranooɗo leydi ndii e muuda kañum e hoore mum, ko aldaa e waawnere, hollitta yaafiima tottirgol ngol, winnda tottirnooɗo leydi oo. Maayde tottiranooɗo leydi e mudda so tawii kay ronooɓe makko walla ɓe o hunaninoo dokkal leydi ndi njaɓaani e nder lajal hitaande caggal nde o saŋkii, leydi ndi winnditee e inɗe mum en, kollitaani kadi yiɗde mum en lomtaade maayɗo oo e denndaangal ko farlinoo e mum ko yowitii e tottirgol leydi ndii.
– Walla so tawii ko njuɓɓudi wonnoo walla fedde, pusgol mum ko adii nde lajal gollugol leydi ndii joofata ;
– Pirtagol tottirgol leydi sabu baasgol tottiraaɗo leydi ndii hormaade sarɗiiji joofaaɗi e ooɗoo dekere.
Kuulal 83 : So tawii tottirgol firtiima no ɗum waawi jolirde fof, kaalis joɓaaɗo ngam tottirgol leydi e mudda oo, ruttetaake, heddotoo ko e booñ ndenndaandi.
Kuulal 84 : Pirtagol tottirgol leydi e mudda tawa saabii ɗum ko waasde gollaade e mayri ko farlinanoo koo walla ŋakkinde ɗum, waawi jolde tan ko caggal nde losko waɗaa, kadi joomum reentinee lebbi jeegom ko adii nde lajal gollugol leydi ndii toɗɗanoo ndee, so wonaa tawa noon lajal ngal dirtinanooma no siforaa e kuulal 94 gonngal les ngal.
Kuulal 85 : Kaayit ceedtotooɗo pirtagol tottirgol leydi ndii, baɗaaɗo fawaade e sifaaji e dalilaaji kaalaaɗi e kuulal gadingal ngal, ƴettetee ko caggal nde teskaa wonde leydi ndii gollaaka walla golle baɗaaɗe heen ɗee timmaani. Waɗata oon kaayit ko sarwisaaji karalleeji taƴɗi oon sañ, laawɗinta ɗum ko Goomu jeerto luure ko yowitii e leyɗe denndaaɗe e nder Muqataa.
Kuulal 86 : Njeeygu leydi tottiraandi e mudda tawi ko ko yaɓɓi kuule ooɗoo dekere, ɗum saabotoo ko pirtugol ngol ɗoon tottirgol leydi tawa ɗum haɗataa joomum noddeede sariya so teskaama won ko rewaani laawol ko o huutorii.
Kaɓirɗe bawɗe sompeede e leydi e oon sifaa kiisetee ko njantii e jeyi laamu.
Kuulal 87 : Ko dekere walla aretee ƴettetee ngam tabitinde pirtagol tottirgol leydi dowri. Mo ɗum yettii kala ina jogii hakke wullitaade e hilifaaɓe njuɓɓudi laamu walla ñaawirɗe taƴɗe sañ ngam niilnaneede oon dekere walla aretee.
Kuulal 88 : Tottiranooɗo leydi e mudda caggal ɗum firtaa, tawi dalilaaji ɗi sarwisaaji karalleeji toppitiiɗi ɓetde ko gollaa e leydi hee ndokki ɗii amo yedditii ɗum, amo waawi huccinde wullitaango makko etee o jaɓanee, feewde e kiliifa gonɗo dow oo walla ñaawirɗe taƴɗe sañ ngam ɓeto ngoo waɗtee goɗngol.
Ngooɗoon wullitaango ina addana tottiranooɗo leydi oo yowaneede silsil ƴettaaɗo ngam riiwde ɗum e leydi hee.
So tawii wullitaango feewde e kiliifa gonɗo dow oo jaaɓtaaka e nder lajal lebbi ɗiɗi, ndeen deƴƴere oo hiisetee ko calagol.
Kuulal 89 : So tawii saabii pirtugol tottirgol leydi ko waasde golleede walla ŋakkere golle walla noon ko tottirde leydi ndii neɗɗo goɗɗo tawa wonaa e dow yamiroore, leydi ndii fotata ko yeeyeede e peñcu fawaade e sarɗiiji joofaaɗi e deftere parliiɗi arwaniire ndee. Ko heɓaa e njeeygu hee fof waɗetee ko e booñ laamu.
Kuulal 90 : So tawii tottirgol leydi e mudda firtaama sabu cankagol joom mum, tawi teskaama won lordi, ndemri maa mahdi darii e nokku hee, ronooɓe walla jogiiɓe hakkeeji e tottiranooɗo leydi ndii, ina poti, e nder lajal lebbi jeegom caggal nde kaayit tabitinɗo pirtugol tottirgol leydi ndii ƴettaa, ɗoofde kala ko gollanoo e nokku hee.
So tawii ngaal lajal timmii, joomum en ittaani ko darinoo e leydi hee koo, leydi tottiraandi e mudda ndii waɗetee ko e peñcu, yeeyee fawaade e kuule e sarɗiiji no siforaa e deftere parliiɗi nii.
Ko administarasiyoŋ foti toɗɗaade njaru ko darii e leydi hee koo so tawii kay tottiranooɓe leydi ndii e mudda ngullitaaki Goomu Jeerto ñaawoowo luure to bannge leydi dente taƴngu sañ.
Coodɗo leydi ndii ina foti yoɓde tottanooɗo leydi keɓtaandi ndii walla ronooɓe mum walla jogiiɓe hakke e mum, ndaamordi sabu geɗe moƴƴinɗe nokku ɗe goomu ɓeto taƴngu sañ teskii e dow leydi hee.
Kuulal 91 : Ko Noteer keɓtinaaɗo mo tottirnooɗo leydi ndii toɗɗii, taƴata njeeygu nguu. Coodɗo leydi tottiraandi e mudda oo ina foti ɗoon e darnde, yoɓde hakkeeji tottiranooɗo leydi ina heɓta oo, walla joom hakkeeji makko, ko kanko kadi foti yoɓde hakkeeji booñ ndenndaandi ko adii nde leydi ndii waɗtetee e juuɗe makko.
Baɗtugol e juuɗe neɗɗo goɗɗo tottirgol leydi e mudda tottiraandi njeeygu e peñcu waɗata kaayit mum ko noteer caggal nde coodɗo oo yoɓi hakkeeji cifaaɗi e haala ɓennuka kaa.
E winndannde faynde njaaɓanten ko “ DOKKAL LEYDI PANDUNGAL ”, mbaawen timminde ganndal men ko yowitii e fannu ɓurɗo himmude e sariya jeyi leydi mo toŋ. 83-127 ñalnde 5 suwee 1983.
Maamuudu Haaruuna Joop


text:
Ko honɗum pelle renndo (sosiyete siwil) habbi e kawral maɓɓe e Kolonel Mamadi Dummbiya?
Saakitaama ñannde :
Hooreejo fedde koonunkooɓe Gine CNRD Letinan Kolonel Mamadi Dummbuya fuɗiima yewtidude e ɓiɓɓe leydi ndin ngam ndaarude no ɓe darnirta laamu hakkundewu caggal nde laamu Alfa Konnde liɓaa. Hannde o fottay e pelle ɗe wonaa laamuyankooje caggal nde o fotti hanki e pelle dawro politiki. E ɗen jeewte e kawre woni yewtere IBrahima Balayaa JALLO jeyaazo e dinngiral siwil ka faandu haala Abdullay JALLO.


text:
Home -- Fulfulde -- Perform a PLAY -- 166 (Must Terry die 4)
166. Hara Teli no haani maayude 4
Filiipu : "Rugiyata, hara hiɗa sikka Teli no haani maayude?"
Rugiyata : "Hinaa non. Mi torike fii yo annabi Iisaa sellin mo."
Filiipu : "Mi torike min kadi, kono mi anndaa si tawii annabi Iisaa heɗike lan."
Rugiyata : "Hiɗa tawaa e baali ɗi Ngaynaako Moýýo on, o heɗoto ma soono wo."
Filiipu : "Ko honno o fewndori?"
Rugiyata : "Yeeto mo hiɗa faala tawdeede e makko."
Rugiyata hollii neene-gooto makko on mbaadi Ngaynaako Moýýo on, ndin ndi julnoowo on jonnunoo mo.
Filiipu ndaaru yeru ko faalaɗaa woo.
Filiipu : "Hii-hii, miɗo faalaa ɗun. Miɗo faalaa wonude min tun feere, mi jeejii on."
Neeåataa hara yeeso makko wojjayngo ngon feññinii fii ko o tawdaa kon e annabi Iisaa. Åatakuru ndu Teli windi ndun weltinii paykoy ɗiɗoy :
"Ko an yo Filiipu tedduɗo, ko an yo Rugiyata tedduɗo, mi yaltii ka labutaani. Mi jeejii on, hewtee ka an, wonden seeɗa. Adereesi an on ko ka togooru moýýiniraandu leɗɗe wondu ndun ka ilol, ka ladde sukkude nden. Teli mo mon on."
Togooru moýýiniraandu leɗɗe ka ilol? Weldiɗɗo maååe on wuurii e nder togooru kaanudu ndun?
Filiipu hoɗɗii doy baafal ngal (hito honkande baafal ngal).
Neene : "Ko honɗun faalaɗon?"
Rugiyata : "Teli saatinii men."
Neene : "Hara ko onon woni fayåe wondunooåe åen e Teli fewndo ko o heåi aksiden on? Naatee."
Hari Teli waawataa menminaade ka danki. Hari o horike fota, himo yoomi. O wulli åay o yi’ii yiååe makko åen ɗiɗo. Filiipu e Rugiyata andaano ko honɗun åe haalata. Saambur makko on no niååiti e no ýokkii.
Teli hari no muuseede fota. Fii ittirɗun kooýe ɗen, o yari dute e kuntun bireedi. Filiipu e Rugiyata miijanooki wonde Teli no waawiri wano nii.
Ka suudu, åe yewti yaaye maååe wi’eteeɗo on Margareeta ko laaåi poy, åe anniyii yahugol ndaara soono wo oo wi’eteeɗo Teli.
Filiipu : "Mi addanay mo alboomu wondude e pirintinji buruure nden."
Rugiyata : "Mi addanay mo saaku poomu, kañun e Kitaabul-Muggadasi on e taariika sifiiɗo fii Ngaynaako Moýýo on."
Filiipu : "Men okkay yumma makko dolarji jowi ka men itti ɗon fii no mi soodirana Teli åiraaɗan."
Rugiyata : "Dolarji tati waawataa soodude?"
Filiipu : "Men ýettoyay ɗun fow men ɗaåora, men ndaaray ɗun ka hoore laawol."
Ko ɗun tigi woni ko åe waɗi.
Hara hiɗa waawi hottaade ko hombo åe fotti ka laawol hakkudne leɗɗe ɗen? On nanoyay ɗun ka taariika hikkotooɗo.
Yewtooåe : Fillitotooɗo, Filiipu, Rugiyata, neene
© Copyright : CEF Allemagne


text:
Eɗen njogii konngol e pulaar ina wiya « reedu leliindu ». Kono ina gasa tawa yoga e men nganndi ɗum tan ko e konngol kono nganndaa « reedu ina leloo e goonga ». Mo meeɗaa nande ɗum kala, yo ndah. Kono nganndon hono nduuɗoo reedu leliindu, ko huunde nde heewaani waɗde.Ɗum yiytaa ko to opitaal gooto to Kolommbi : tiggu jahroowo e duuɓi 40 ina tawaa e reedu debbo jahroowo e duuɓi 82. Jaraa haala, o wuuraani. Ɗum firti ko debbo oo ina moofti e reedu mum tiggu maayo duuɓi 40 tinaani.
Ngannden noon, gila geɗe cellal mbaɗti winndeede, fotde 3 000 reedu leliindu teskaama. Ɓurɗo ɓooyde oo yiytaa ko e hitaande 1582, e nokku ɗo leydi Farayse woni hannde ɗoo. E hitaande 2009, debbo sinuwaa jahroowo e duuɓi 92 dañii ko wayi noon.
BAB
Ƴoogirde : maxisciences
13 décembre 2013


text:
Kalifu geɗe nder leydi habrii ñalnde 30 ut ɓennuɗo o wonde Aali Bonngo Ondimba hawii e woote gardagol leydi Gabon. Nii woni ɓiyɗo ronii baaba mum.
Kono tan luulndo ngo jaɓaani. Sibu e miijo maggo, woote ɗe ko gujjaaɗe. Ina feeñi noon, e nder diiwanuuji ɗii kala, ko Aali ari yeeso to woɗɗi.
Kalifu geɗe nder leydi habrii ñalnde 30 ut ɓennuɗo o wonde Aali Bonngo Ondimba hawii e woote gardagol leydi Gabon. Nii woni ɓiyɗo ronii baaba mum.
Kono tan luulndo ngo jaɓaani. Sibu e miijo maggo, woote ɗe ko gujjaaɗe. Ina feeñi noon, e nder diiwanuuji ɗii kala, ko Aali ari yeeso to woɗɗi.
Aali huniima laamanaade Gabonnaɓe kala. Nde o yettii to jooɗorde kampaañ makko ɗo, o wiyi : « ko yimɓe fof ngonan-mi ». O ɓeydi heen : « Miɗo sifotora ɗo hannde Leon Mba, coso leydi Gabon ; miɗo siftora ɗoo hannde baaba am, gaawɗo jam e kisal e nder leydi am. Miɗo wiya denndaangal Gabonnaaɓe ɓe ngotanaano-mi wonde ma mi daro e wootiɗinde yimɓe kala. Miɗo hormii ɓe mbaɗdatnoo-mi woote ɓe, sibu ɓe mballitii demokaraasi ».
- Holi Aali Bonngoo ?
Aali Bonngo yahrata ko e duuɓi 50. Kanko woni afo Umar Bonngoo, bammbuɗo mo ko ina wona duuɓi 20, walliti mo ha o heɓi ɗo o heɓi hannde ɗo. O janngii to Farayse ko fayti e sariya. Nde o arti o gollii e kabine (Cabinet) baaba makko tuggi 1987 haa 1989. Nde baaba makko nomi mo kalifu jokkondiral, omo yahra e duuɓi 29 fat. Kono, nde tawnoo Doosɗe leydi kese ɗe, ina carɗini ko famɗi fof duuɓi 35 ngam waawde wonde kalifu, o dimosini.
Gila 1990 ko o depitee. Ko e hitaande 1999 o arti e guwarnama, o nomaa kalifu Ndeenka leydi : o wonii heen duuɓi sappo. Nde parti makko, hono Parti Demokaraasi Gabon (PDG) toɗɗii mo yo o won kanndidaa e gardagol leydi ndi, heewɓe ngeddi, njalti parti o. Aali Bonngo noon artaani Baaba mum jimme.
Caggal nde wiyaa o foolii, seppooji keewɗi mbaɗii, haa arti noon e wuro wiyeteengo Port Gentil, ɗo woodi waraaɓe. Kanndidaa biyeteeɗo Pierre Mamboundou gaañiima heen, tawi ina njaggondiri e polis. To Port-Gentil seppooɓe ɓe njani ko e konsulaa Farayse, nduppi ɗum. E miijo maɓɓe ko Farayse addi ɗee bone kala.
BAB


text:
Ina teskee e diiwaan daande maayo, haa teeŋti noon e diiwaan Gorgol, gila sooño ngoo duumii, remooɓe kuccani demal maaro. Ɗoo he Kayahyɗi gese mawɗe mbaɗaama, ɗum woni PPG 1 e PPG 2. Ɗeeɗoo gese hay sinno won caɗeele njiyaa to bannge ɗowngo majje, eɗe mbaɗi ngartam, eɗe cuuri ɓesnguuji keewɗi. Demal maaro ina waɗi nafoore no feewi : hannde so tawii a remii maaro a moƴƴiraama, a dañat maaro (ko ɗum ɓuri wuureede hannde to bannge ñamri), a dañat huɗo ina nafa jawdi no feewi, a dañat saaño, ɗum fof jawdi ina naftoroo ɗum. Firti ko demal maaro ina heewi ngartam. Ɗiiɗoo duuɓi sakket feeñii ko wiyetee gese maaro tokoose e nder kolaaɗe fori, ɗo jam sori no ceerno Njaay Saydu Aamadu heewi wiyde, tawi ɓe kuutortoo ko masiŋaaji motopompuuji tokoosi, kono ina teskaa ngatam keewɗam. Hikka noon e baawɗe Alla, ɗeeɗoo gese maaro ndañii caɗeele, heewɓe mboniraama. Remooɓe keblinooma no feewi ngam soñde ko faayodini, mbaɗii kopporeeje ngam soodde geɗe keewɗe : masiŋaaji pompooji diƴƴe, enngere, aawdi, liggini woɗɓe, ɗoofi kuɗooli, kiwi colli, ndawii ñallii kirndii, e wattan pini subaka tawi ko heewi yooliima : ko huunde muusnde, kono tan ko golle Alla. Ko waɗi koo yo a taw ko ɓural.
En keɓii jokkondirde e gooto e mawɓe remooɓe hono Ibraahiima Aamadu Njaay ɓurɗo anndireede Usmaan Ɓalewel to Jiinge. O waawii famminde en tigi rigi e ɗee caɗeele kewɗe.
Naamnal : Hol ko saabii ɗeeɗo caɗeele ?
Ibraahiima Aamadu Njaay (IANJ): Ina heewi ko saabii ɗum : ko ardii fof ko toɓo bettungu, ooɗoon sahaa heewaano toɓde, ndiyam ɗo ummirii ɗoo wonaa ɗoon ɗam ummortonoo, ko waame tan gummiiɗo jeeri, toon toɓi haa heewi, waame ɗee njuppii he waalo hee, ɗum woni gese ɗee njoolii. Geɗel ɗimmel ngel yowitii ko e ngaameela remooɓe ɓee, nde tawnoo won gese keewɗe ɓennduɗe potnooɗe soñeede, joom mum en ina cabbii masiŋaaji, so joomum en kuutironooma bafɗi mum en, ina wayi no keɓataa ɗeeɗoo caɗeele. Masiŋaaji garnooɗi ɗii kadi, ko masiŋaaji nayeeji tampuɗi, golle mum en ina leeli.
Hol to bonande ndee tolnii ?
IANJ : 1 480 ektaar woni gese demanooɗe. Heen 970 (66.08%) njooliima. Coñaaɗe ko 424 (36.92%) ektaar, woodii masiŋaaji bonɗi heen.
Hol balle ɗaminaa ngam faabaade remooɓe ?
IANJ : Sarɗiyanke lolluɗo hono Saadaani idii arde toon ngam jokkondirde e remooɓe ɓee. SONADER, toppitiiɓe ndema, nuldii toon sete, caggal ɗum hooreejo SONADER e Waali Gorgol ngarii toon. Depiteeji e meeruuji diiwaan oo ngarii toon. Eɓe njiɗi ko fayi arde kaɓirɗe timmuɗe, ko wayi no masiŋaaji demooji, coñooji, ngona ɗoo he diiwaan gorgol ngam wallitde remooɓe, tawa nde soklaa fof ina waawa heɓeede, tawa wonaa yowitaade e masiŋaaji tammpuɗi. Gese ɗee ina poti hurleede gammbol ngam falaade diƴƴe. Wallitde remooɓe ɓee kadi engere.
Hol peeje baawɗe sakkeede ngam ɗee caɗeele mbaasa waɗtude ?
IANJ : E ɗaɓɓaande nde ɓe mbaɗi, eɓe naamndii kamɓe boniraaɓe ɓee, nde ndiyam ɗam yaltintee e gese ɗee, eɓe cokli kaɓirɗe tokoose, aawdi e engere, ballal nguura, ballal kopporeeje e ƴeewde ruttude gooto fof ko boniraa koo. Eɓe naamndii gammbol ngam falaade diƴƴe.
Eɓe njetta heen Alla no feewi ko kanko tan anndi ko O waɗiri ɗum, yo yimɓe njokku golle, mbaasa hofde juuɗe. Ko jaayiya tan mo Alla haaji. Gardiiɗo SONADER, nde ari ndee wiyi yimɓe ɓee ngoni ko e waɗde Gasra, o wiyi gese ɗee ina potnoo jogaade haralleeɓe, no remiraa nii ina ŋakki njuɓɓudi. Woɗɗondiraani e haala Waalii. No Alla waɗata haa balɗe seeɗa pawtii heen, kaayitol ummorii to jaagorgal kalfinaangal geɗe nder leydi (waalii fof heɓii ɗum) wiyde wonde kala to leppata yo reme, leyɗeele dokkooje ɗee ina kuli heege ina jogori waɗde, ɗuum waɗi sahaa ina ara, hay gooto yeeyataa, hay gooto hokataa, nde tawnoo eɓe kuli heege ina jogori waɗde : ɗum firti ko neɗɗo fof yo rem. Waaliiji ɗii e haakemeeji yo ɗow yimɓe ɓee, kadi SONADER maa ɓamte ƴellitee haa jogoo mbaadi ndi joginoo adan ndii. Eɓe kirjina yo yimɓe ndem. Kanko Waali, o wiyi Jiinge ko yeru moƴƴo wonande gure keddiiɗe ɗee : Jiingenaaɓe ngummiima ndemii, kollii laawol ɓamtaare ngam wallitde kisal nguura.
Annduɓe to bannge faggudu ina kawri, leydi waawaa ɓamtude faggude mum, ɗoon ɗo ƴellitaani ndema. Ɓuri moƴƴude ko ɓuri heewde ko ñaamaten yo a taw ko enen ndemata ɗum, hoto ngonen yowitiiɓe e woɗɓe. Leyɗeele so ina njiɗi heɓde kisal nguura, alaa e sago kirjinen, mballiten yimɓe e demal. Yeru ɗoo he leydi Muritani ina foti wallitde yimɓe haa kisna leyɗeele mumen, ɗum woni mo woni kala heɓana leydi mum kaayit jeyi leydi, laamu dartina dawrugol yiɗde heɓtude leyɗeele miskineeɓe, rewata heen ko wallitde yimɓe ɓee e kaɓirɗe e aawdi e engere e haralleeɓe ndema. Yontii leydi men natta yowitaade e leyɗeele goɗɗe e fannu nguura.
Usmaan Ñaan, hooreejo Catal FƁPM Kayhayɗi


text:
Housseynou Tammboura, jaagorɗo jogiiɗo konngol laamu Burkina Faso" wolde duumiinde woni ɗo etee ko dental waawi sabaade poolgu"
Saakitaama ñannde :
Caggal njangu baɗɗo hankin to Burkina Faso haa yimɓe 47 mbara heen hakkunde siwileeɓe, konunkooɓe kam e yarlitiiɓe, laamu nguu ɓami bindol ngam duwanaade koreeji maayɓe heen ɓe. E wiide Housseynou Tammboura, jaagorɗo jogiiɗo konngol laamu ngu, ko wolde duumiinde woni ɗo etee ko dental waawi sabaade poolgu.Kettoɗen Housseynou Tamboura e fanndu haala rfi, ko Abdoulaye Dicko firti haala makko.


text:
Senegaal: Suɓngooji sarɗiyankooɓe Batirdu Ngenndi Njeeñcudi ndii anndaama.
Senegaal, caggal lewbi keewɗi iiñcuri, gulaali e seppooji, Senegaalnaaɓe cuɓiima sarɗiyankooɓe jogorɓe jooɗonoyaade ɗum en to Suudu Batirdu Ngenndi ñalnde Dewo 31, Morso 2022. Tuggude gila ndeen ñalnde kadi jeddi, e kappitaali hakkunde banngeeji ɗiɗi ɗii ene heewi. Bannge heen kala wiyi ko kañum hawi. Kono hanki Goomu Ngenndiijo (Commision Nationale) kalfinaaɗo suɓngooji o yaltinii resiltaaji paɗndorɗi, ko adii nde Goomu Ñaawooɓe Toowɓe o (Conseil constitutionnel) rokkirde yiyannde mum battindiire.jokku taro


text:
« Neɗɗo fof e mbaydi mum. Neɗɗo fof e tagoodi mum….» Tarnoo-mi ɗii konngi ko e yimre Ceerno Ibiraahiima Saar. Ɓeydat-mi heen tan ko ko enen fof nganndu-ɗen. Eɗen nganndi, ko neɗɗo fof e neɗɗaagal mum, e neɗɗankaal mum. Nde tawnoo kadi gooto fof jikkii ko jikku mum, kala mo ene golla gollirta ko peeje mum. Ene wona noon peeje ɓulnaaɗe e hakkille, walla ɗe ɓernde yiɗi waawni joom mum. Ɗum fof e wayde noon, hakke aadee ene rokki gooto fof golloraade no anndiri, no waawiri e no yiɗiri. Ko ɗiin hakkeeji aadee kadi mbiyi « yoo gardiiɗo heɗo ɓe ardii ɓee. Nde tawnoo so ɓe ngoodaano o dañataa ɓe o ardii. Yanti heen, ko kamɓe ndenti ɓe ngardini mo ». Pulaar ene wiya « kala baɗɗo haa manaa, mantaa, so waɗaano tan ñiŋete ». Jooni noon, so ɓiɓɓe leydi njiɗii haaldude e gardiiɗo ɗumen, ngam woytaade caɗeele mumen, holi to ndewata ? E holi no mbaɗata ? Eɗen nana wiyooɓe « hakke rokketaake, teettete ». Addi ngol konngol ko jojjugol hakke oo, sabu « hakke ko ko addanta innama aadee wuurde nguurndam moƴƴam, ngonduɗam e ndimaagu ». Tee mo rimɗaani, ko kalfaaɗo, ko weli e ko welaani fof baɗneteeɗo. Alaa ɗo ene wullitoo saka daña jinngooɓe.
Ko ɗum heewi addude, wooda haaɓɓe tan telloo e mbeddaaji ene ceppa, ene njambita. Ene njogii araaraayuuji mumen binndaaɗi ko naamnii koo. Won e laamuuji, so mbelaaka ɗuum tan keewi ko hustide e ɓeen dadiiɓe mum. Heddoo yimɓe ene mbaɗdee « acaa polaa e mbeddaaji ». So Laamu ronkii sarde ɓe, werloo ɓe paalon conndi parkoori. Etee fotnoo wonde ko so tawii won arɓe seppude e yeeso ɗaɓɓirteeɗo cafrugol caɗeele oo, oon nodda huunde e ardiiɓe seppo ngoo, naamnoo hujja mumen. Safra walla rokka aadi ngam waɗdee jonnde gostondiral miijooji. Laamuuj keewɗi ndewii ɗoo, ndewtii ɗoo. Laamu heen fof ene jogii e ɗee peeje ɗiɗi ɗe limtu-ɗen, no heewi golloraade. Ko haawnii haawaani Alla noon, en teskiima, gardiiɗo hannde leydi oo, alaa e ɗee baɗe fof ko huutorii tawo. Yimɓe ngarat ene gaddi araaraayuuji mumen, ndaroo kaala ko kalatnoo haa ngasna koota. Alaa neɗɗo laamu mo ene ara naamnaade ɗumen « ko njahaton ». Dadiiɓe kadi ndaroto ndaara joom mum en haa ngasna haalde ko kaalatnoo, ɓe mbiya ɗumen « njahee ». Waɗde eɗen poti ƴeewtaade no ngollorto-ɗen nii. Naamndito-ɗen koye men « mbele seppo ko feere yooltirde hakke jaɓɓaaɗo ».
Ko ɓuri muusde heen fof, ko seppo noddete, ko arata koo, so wonantno cammeeje, heewataa cengalal saka wona lujol. Waɗde, hannde, naamnal men wonata ko « mbele ɗii seppooji ɗi mbaɗaten ngam ittude yawaare ngonaa ɓeydooji ɗum ». Sabu mbaɗirtunoo-mi seppo, ko hollude mo kaaldatnoo-mi oo, jaɓɓuɗo hakke am oo, wonde mboɗo jogii doole. Waɗde ene waawi o hula mi walla o hersa mi, o safra caɗeele am ɗee, hay sinno wonaa e sago makko. Kono so wonii leydi ene moofti ko ɓuri miliyoŋaaji nay neɗɗo, so mi noddii, ko noototoo mi koo ɓurataa capanɗe, ene waawi mo njiɗnoo-mi hulɓinde oo, jala haa hooyna koyɗe, no lekki ki ɓoyngu wiynoo « mboɗo mi diwa, darto no moƴƴi woto mi dampude njanaa ». Ko ɗoon Pulaar wiyi « dampannde ɓoyngu liɓataa ɓokki ». Tawde noon ngon-ɗen ko e lowre « Kaalden Goonga », ene moƴƴatnoo njooɗtodo-ɗen. Njeewtiden. Miijooji, ngostondiren. Goonga, kaaltitde. Tawde caɗeele guuraaɗe ɗee fof ko goote, pewjiden, ndarodo-ɗen, mbele cafren ɗumen. Yoo Alla rokku en nande e faamde. Rokka en hakkillaaji miijotooɗi miijtoo, ko adii nde terɗe ene ngolla. O daɗnda en e muuyooji ɓerɗe men baɗnooji en ko safrataa caɗeele men.
Malal Sammba GISE


text:
Iisa Almasiihu maayaay haa leggal gaafaaŋgal. Ɗum gooŋga na?
Fodde Deftere Linjiila e seedamku tokkiiɓe Iisa Almasiihu, fakat o maayi wakkati ɓe ngaafi mo dow leggal. Ammaa woodi yimɓe feere ɓe njaɓataa haala ka, ɓe ɗon mbi’a Iisa Almasiihu maayaay haa leggal gaafaaŋgal. Woɗɓe ɗon mbi’a goɗɗo feere maayi haa pellel maako, malla Allah sanjiri Iisa bee goɗɗo nanduɗo bee maako nden o maayi haa pellel mbattudi maako. Woɗɓe feere ɗon mbi’a wakkati Iisa Almasiihu ɗonno dow leggal gaafaaŋgal o faɗɗaamano (waato goɗɗo mo anndaa haa woni), nden wakkati o ɗonno waali nder yenaande o heɓtino semmbe maako fahin. Nden kam, haa toy gooŋga woni? Iisa maayi haa leggal gaafaaŋgal, malla o maayaay? Sey en piista haala ka.
Maayde Iisa e ummitineeki maako laati caɓɓawal e hoore haala nder Linjiila:
To a jaŋngi Deftere Linjiila a laaran aayaaje jur ɗon mbolwa haala maayde e ummitineeki Iisa Almasiihu. Iisa bee hoore mum boo wolwi nde ɗuuɗɗum dow maayde muuɗum. O yecci pukara’en maako nde jur anniya maako ngam hokkugo yoŋki maako haa maayde. O mbiꞌiiɗo laaɓɗum ɓaawo balɗe tati o ummititto. Laar Linjiila Matta 16: 21,17: 22-23, Linjiila Markus 8: 31, 9: 31, Linjiila Luka 9: 22, 18: 31-33, Linjiila Yuhanna 10: 11,15, 18, 12: 7. To Iisa maayaay koni o wolwi laaɓɗum bana nii? To Iisa maayaay nden kam o fewi pukara’en maako, o yeccaay ɓe gooŋga sam. Ammaa en anndi boo Iisa meeɗaay waɗugo aybe, o meeɗaay wolwugo fewre. Nden kam sey jaɓugo bolle maako ɗeꞌe. Iisa wi’i o maayan, o wi’i o hokkan yoŋki maako, o wi’i o ummititto boo.
Annabi Yahya wolwi dow maayde Iisa Almasiihu boo. Woodi wakkati feere nde Iisa wari haa annabi Yahya, nden Yahya wi’i: “Ndaa jawgel Allah ittanŋgel hakkeeji duniyaaru” (Linjiila Yuhanna 1: 29). Bee bolle ɗe’e, Yahya ɗon tinndina en ko saawi nder maayde Iisa. O yecci en Iisa maayan bana “jawgel kirseteeŋgel” bana ko Yahuudu’en tokki waɗugo diga wakkati annabi Muusa. Allah umrino ɓe sey to ɓe kirsi jawgel, malla ndabbaawa feere, ɓe keɓata yaafuye. Waato bee laawol rufugo ƴiiƴam ndabbaawa ɓe keɓan yaafuye. Sey yoŋki ndabbaaawa liiꞌaanga timma, nden dokkal man mara nafuda haa yeeso Allah. Nde Yahya ewni Iisa “Jawgel Allah” o ɗon yecca en fakat Iisa maayan ngam hakke yimɓe duniyaaru fuu. Nden kam, to Iisa maayaay haa leggal gaafaaŋgal, annabi Yahya boo fewi. Naa non – annabi Yahya boo wolwi gooŋga. Fakat Iisa maayi haa leggal gaafaaŋgal.
Pukara’en Iisa Almasiihu boo mbolwi nde ɗuuɗɗum dow maayde maako. Ɓe ceedi maayde maako, ɓe ngi’i maayde maako bee gite maɓɓe. Ko ɓe ndaari boo laati waazu e ekkitinolji maɓɓe, haa yottini ɓe maayde ngam daliila seedaago mo. Ndaa ko Piyer wi’i: “Onon, on mbari mo (waato Iisa)…..ammaa Allah ummitini mo, wurtini mo taaku maayde, ngam maayde walaa baawɗe jogaago mo” (Kuuɗe Nelaaɓe 2: 23-24). Ndaa ko Pol winndi boo: “Mi anndini on kubaruwol ɓurŋgol marugo saman, ngol njaɓmi bee hoore am, waato: Almasiihu maayi ngam daliila hakkeeji meeɗen, bana ko winnda nder defte. Ɓe uwi mo. O ummiti diga maayde nyalaade tataɓre, bana ko winnda nder defte” (1 Korintu’en 15: 3-4).
Winndooɓe feere mbinndi dow maayde Iisa:
Naa Deftere Linjiila tan wolwani haala maayde Iisa Almasiihu. Woodi winndooɓe feere, naa ɓe tokkiiɓe Iisa, kamɓe boo ɓe mbinndi dow maayde maako. Binndi maɓɓe ɗon ngecca en ko saali nder duniyaaru bee asli feere feere wakkati naane. Ndaa misaaluuji seɗɗa:
- Tacitus (diga duuɓi 50 – 120 ɓaawo maayde Iisa Almasiihu) winndi jur dow laamu Roma. O wi’i: “Christus (waato Almasiihu) maaynaama haa juŋngo Pilaatu, ngomna Yahudiya wakkati laamu Tiberiyus”.
- Thallus (diga duuɓi 52 ɓaawo maayde Iisa Almasiihu) winndi dow maayde Iisa Almasiihu bee tindingo dow nyiɓre nde laatino wakkati maayde maako. Binndoowo feere, mo innde mum Julius Africanus (diga duuɓi 300 ɓaawo maayde Iisa Almasiihu) winndi dow haala nyiɓre maajum boo.
- Mara Bar-Serapion, binndoowo diga lesdi Siriya mo winndi ɓaawo gibbuki haykaliiru haa Urusaliima (duuɓi 70 ɓaawo maayde Iisa Almasiihu), wolwi dow bareeki Iisa Almasiihu, mo o ewni “laamiiɗo”.
- Nder deftere “Talmud Baabila” ɗum winndaama dow maayde Iisa Nasaratuujo, wakkati juulde Paska.
- Josephus, binndoowo Yahuuduujo, winndi dow maayde Iisa Almasiihu dow leggal gaafaaŋgal haa juŋngo Pilaatu (diga duuɓi 93-94 ɓaawo maayde Iisa).
Winndooɓe ɓe’e ɗon kolla en koo moy anndi Iisa Almasiihu maayi haa leggal gaafaaŋgal wakkati man. To o maayaayno nden kam yimɓe feere feere mbinndi fewre dow maako. Kuugal winndooɓe ɓe’e ɗum winndugo gooŋga ko saali wakkati man, naa winndugo fewre. Ɗume nafatano ɓe to ɓe mbinndino fewre dow maayde Iisa Almasiihu? Walaa! Ɓe mbinndi ko koo moy anndino wakkati maajum. Fakat Iisa Almasiihu maayi haa leggal gaafaaŋgal.
Alaama ƴiiƴam ngam maayde Iisa Almasiihu:
Woodi ko waŋgi nder taariha maayde Iisa Almasiihu kollanɗum en o maayi fakat. Wakkati o ɓila dow leggal gaafaaŋgal, sooje’en ngiɗino faamugo to o maayi na, malla siwaa. To o maayaayno tawon ɓe kooci anniya yewugo kosɗe maako ngam yaawnugo maayde maako. Ammaa ɓe tawi Iisa Almasiihu maayi, timmi. Haa ɓe paama fakat yoŋki maako timmi, soojeejo gooto yuwi wuttudu maako bee labbo, nden “law ƴiiƴam e ndiyam ngurti” (Linjiila Yuhanna 19: 34). To goɗɗo o geeto tawon nden ƴiiƴam maako sendirtaa bee ndiyam nder ɓanndu maako ngam ƴiiƴam ɗon taaro daliila kuugal ɓernde. Ammaa to goɗɗo maayi, ɓernde accan huuwugo, ƴiiƴam boo daroto, nden ɗam sendiran bee ndiyam nder ɓanndu. Ɗum woni ko saali nder ɓanndu Iisa Almasiihu ko faamtinta fakat o maayi.
To Iisa Almasiihu maayaayno nden annabaaku Allah gooŋgɗinaaka:
Diga Deftere Linjiila winndaaka tawon, woodi annabaaku dow Almasiihu nder Deftere Tawreeta e Defte annabi’en diga ɓooyma. Annabi’en feere feere mbinndi dow danyeeki Almasiihu, dow kuuɗe maako, dow ekkitinolji maako, dow maayde e ummitineeki maako. Diga naane Allah hokki annabaaku haa nelaaɓe mum ngam haa yimɓe paama fakat to Almasiihu waŋgi no ɓe keɓtirta mo. Allah wolwi laaɓɗum dow maayde maako boo.
Ndaa ko winnda haa Deftere annabi Esaaya:
“Asee boo naaworlaaji meeɗen o roondi, bone meeɗen o hooci. Bee non fuu en ndaari mo bana Allah hiiti mo, fiyi mo, leestini mo. Ammaa o yuwaama daliila zunuubaaji meeɗen, o torraama ngam aybeeji meeɗen. Kiita ka o jaɓi, waddani en salaaman, daliila kuuduuje maako en kurgake….Jawmiraawo yowi aybe meeɗen fuu dow maako. Ɓe toonyi mo, ammaa o munyani ɗum, o maɓɓitaay hunnduko maako bana jawgel ngel ɓe njahrata hirseego,…Ɓe naŋngi mo bee semmbe, ɓe ndo”i mo kiita….O ittaama diga lesdi yeeɗɓe daliila zunuubaaji ummaatoore am.” (Esaaya 53: 4 – 8).
Ndaa ko annabi Zekariya winndi dow maayde Almasiihu:
“Ɓe tijjoto yam ngam daliila am, min mo ɓe njuwi. Ɓe mboyatam bana no ɓe mboyrata ɓiɗɗo bajjo. Ɓe mboyatam masin, bana goɗɗo woyata to afo mum maayi” (Zekariya 12: 10).
Ndaa ko annabi Daawuda windi nder Deftere Jabuura:
“Yaa Allah am, yaa Allah am, ngam ɗume a wudini yam?…Halluɓe taari yam, ɓe ɓiɗɗotiri dow am bana dawaaɗi. Ɓe cumpiti juuɗe am e kosɗe am. Mi foo’i, mi waawi limugo i’e am fuu, konne’en ɗon cutammi, ɗon purkitammi.” (Jabuura 22: 2, 17 – 18).
Sey ko saali bee maayde Iisa Almasiihu haa leggal gaafaaŋgal gooŋgɗina annabaakuuji ɗi’i. To Iisa maayaay wakkati man nden kam ko annabi’en mbinndi ɓooyma laataaki gooŋga. En fuu en anndi ko Allah waŋgini nder annabaaku laatoto gooŋga, Allah fewataa yimɓe ɓe o tagi.
To a yiɗi jaŋngugo dow haala ka fahin bee Français sey a tokko jaŋngugo haa ɗo.


text:
Home -- Fulfulde -- Perform a PLAY -- 165 (The secret place is taken 3)
165. Nokkuure wirniinde nden no waɗori 3
Rugiyata (himo jiñi) : "Yaaye Margareeta, Madame Rabiatu saatinii lan. Miɗo haani yahande funeeåe åen, men yaha jindugol e aseweere nden. Hara miɗo haani jaåude? Mi jeejii ma, jaåu!"
Yaaye Margareeta : "E hin le non, ɗun gasataa. Mi fodii madame e musee Miller wondema o fijiday e baaɗiraawo makko on."
Rugiyata : "Kono ɗun welataa lan! Mi yiɗaa mo! Mi yahay kala ka mi faalaa!"
Yaaye Margareeta : "Rugiyata, yahu ka nde saabur maaɗa. Hari miɗo sikka a waylii jikku maa on."
Rugiyata : "Mi haajaaka e ɗun!" (Hito ko baafal ngal honkotoo kon)
Kono Rugiyata haajaaka. O piiti ka nder danki, o woni e haacugol.
Yaaye Margareeta : "Rugiyata, ko honɗun nangu maa?"
Rugiyata (wulaango) : "Mi bontii kadi. Hara Ngaynaako Moýýo on no yiɗin mi haa jooni? Yaaye Margareeta, hara hiɗa sikka o yaafanto lan kadi?"
Yaaye Margareeta : "Pellet, yo Rugiyata. Si tawii a ninsii tigi e si torike Iisaa Joomi on yaafuyee, o yaafanto ma."
Rugiyata torii. O landii yaaye makko yo o yaafano mo kanko kadi. Onsay o ɗaanii wondude e miijo moýýo, himo habborii bimbi on hawjere.
Rugiyata e Filiipu hari no anniyii yahugol ka nokkuure suuɗiinde ka nder buruure sukkude.
Bimbi law, Rugiyata e neene-gooto makko on yahi.
Wigwam maååe on ka nder buruure sukkude no nandita e no woowiri non. Filiipu daasii rewrude e wuddere nden, kono o wuɗɗoyi kisan.
Filiipu : "Goɗɗo no gaa! Ko an, yaltitu kisan! Ko togooru men."
Teli : "Mi haajaaka e togooru mon ñolndu ndun. Miɗo waawi darnugol åuri mayru moýýude."
Suka wattiiɗo simiisiwun e tuuba seekiika daasii, yalti ka nder togooru. Hari himo jogii wa duuåi sappo. Filiipu e Rugiyata yiɗi mo kisan. Teli wonti giɗo maååe åurɗo hiååaade on. Åe yaadi ka buruure daakagol fija, o holli åe gundooji ɗuuɗuɗi ka nder buruure sukkude ton.
Teli no waawunoo ýawirde wa waandu. Leggal hay gootal sattanaa mo.
Filiipu : "Habbo, yo Teli! Hita a jokkito! Nduu salndu ko buy seeåi!"
(Hito salndu ndun ko taýata kon) Onsay, salndu ndun taýi, Teli yani ka leydi, o memminaaki.
Filiipu : "Rugiyata miɗo sikki himo wuuri. Wondu e makko haa mi ɗaååoya faabo."
Rugiyata huli Teli, o torii ndee tornde ɗoo :
Rugiyata : "Iisaa Jom an, mi jeejii ma hita a jaåu Teli maaya. Mi yewtay mo fii maaɗa, fii no o tawiree e baali maa ɗin."
Ka sakkitorun faabo heåii. Åe walliniri doy Teli ka balanngaaru, åe ɗaåi mo labutaani.
Filiipu : "Rugiyata, hari no hulani Teli, hiɗaa hoolii wonde Teli?"
On nanoyay ko hikkii kon ka taariika aroyoowo.
Yewtooåe : Fillitotooɗo, Rugiyata, yaaye Margareeta, Filiipu, Teli
© Copyright : CEF Allemagne


text:
Moy wonete Pullo gooŋga?
To a ƴami yimɓe “Moy wonete Pullo gooŋga?” a heɓan jaawaabuuji feere feere. Woɗɓe mbi’an Pullo gooŋga mo Pullo maama joweeɗiɗi, jillel walaa. Woɗɓe mbi’an mo mari pulaaku, cuusal e munyal. Pullo gooŋga sey ɗum tawra mo pulaaku, semteende. O huuwataa ko semtinta hoore maako. O huuwataa ko semtinta lenyol maako. Woɗɓe mbi’an sey o julɗo, o marɗo na’i, o egga. Yimɓe ngoodi numooji feere feere dow Pullo gooŋga. Ɓe ɗon mbolwa dow ko ɓe ndaarata malla ko yimɓe anndini ɓe. To en mbaawi ƴamgo Allah ƴamol man ɗume o jaabata? Teema o jaaban bee ƴamol. O ƴaman “Ngam ɗume mi tagi Pullo?” Ɗume jaawaabu ƴamol ngol? Wolde Allah ɗon holla en no “Allah tagi neɗɗo dow jaati muuɗum, o tagi mo dow nanndal maako, o tagi gorko e debbo.” Allah tagi nafsu neɗɗo dow jaati mum. Allah tagi neɗɗo bee anndal ngam haa o annda Allah. Allah tagi neɗɗo bee ɓernde ngam o yiɗira Allah. Allah tagi neɗɗo bee raayu ndimu ngam o ɗowtano mo. Pullo ɗon dow lesdi ngam Allah, o yeeɗaay ngam hoore maako. Allah tagi Pullo bee baawɗe anndugo mo, yiɗugo mo e ɗowtanaago mo haa foroy! Moy wonete Pullo gooŋga mo Allah yerdi? Naa ɗum lenyol! Naa ɗum pulaaku! Ɗum Pullo mo mari kawtal bee Allah, giɗɗo mo, ɗowtantooɗo mo. Ɗum Pullo mo anndi Wolde Allah ngam haa o ɗowtano mo. Nyande feere goɗɗo ƴami Annabi Iisa Almasiihu “umroore Allah ndeye ɓuri mawnugo?” Annabi Iisa Almasiihu jaabi “Yiɗ Jawmiraawo, Allah maaɗa bee ɓernde ma fuu, bee yoŋki ma fuu, bee semmbe ma fuu, bee hakkiilo ma fuu, non boo yiɗ keeddiɗɗiraawo ma bana no a yiɗiri hoore ma. Walaa umroore feere ɓuri ɗe’e.”


text:
Home -- Fulfulde -- Perform a PLAY -- 085 (The fiery oven miracle 3)
85. Fii yiite ooyunge ngen 3
Sanamuuru moolanaandu ndun lannitaa. Sogone jeenay (meteraaji 3) yanji ndin e sogone 100 (meteraaji 30) tooweendi ndin. Ndu waawataa suuɗaade!
Nelal lanɗo on : "Heɗitee! Yamiroore lanɗo on nden ko fii yimåe åen fow. Nde nanuɗon gallol ngol woo, haray hiɗon haani sujjude, rewon sanamuuru moýýiniraandu ndun kaŋŋe ndu lanɗo wi’eteeɗo on Nabukajanasaaru jonniɗi ndun. Kono on mo sujjanaali ndu, rewi ndu woo, o bugete ka nder yiite ooyunge ngen."
Hay huunde landetaake : Fow aray ka hite mayru. Doy doy, hari yimåe tato no darii takko mayru. Hari åe weltaaki fota fii caatal ngal. Duuåi buy feýýii gila ko åe waɗaa e joge åe egginaa ka leydi maååe Israa’iila fii addegol Baabilon ɗoo. Åe jogaaki jooni suudu maååe ndun, kono gomɗinal maååe ngal e Alla dillaali.
E hiåe anndi wonde yamiroore lanɗo on diwii keerol ngol. Rewugol sanamu – waawaa wonde!
(Hito gallol ngol) Fow no sujjude, rewa sanamuuru ndun.
Si wonaa weldiååe åen tato. Åe wattani yili e maååe.
Tooñoowo on : "Ko an yo Lanɗo, on yamirii yo yimåe åen fow sujjan sanamuuru moýýiniraadu ndun kaŋŋe. Yahuudiyankeeåe tato ɗoftaaki yamirooje maa ɗen."
Lanɗo on : "Honɗun? Åe alaa ɗoftaade yamirooje an ɗen. Addanee lan åe ɗoo kisan."
(Yiååe Danu’iila åen tato addaa ka lanɗo on)
Lanɗo on : "Hara ko goonga on sujjantaa sanamuuru moýýiniraadu ndun kaŋŋe? Miɗo accande on nde wootere. Si on salike kadi, on bugoyte kisan ka nder yiite sunnoowee. Awa hita on miijoo dey hay nde wootere wonde Alla mon on danday on."
Ko honɗun åuran-maa hittude e oo saa’i ɗoo? Ko ngurndan maa ɗan kaa ko wonugol sella finde e Alla? Weldiååe åen tato miijitaaki ko juuti fii ko åe jaabotoo kon.
Giɗo Danu’iila on : "Si hawrii Alla amen on no yiɗi, himo waawi dandugol men yiite sunnoowe ngen. Kono si o waɗaali ɗun kadi, haray men luttay wonude sella findeeåe. Men sujjantaa few nduu nanndollaaru."
Åen yimåe no rewude Alla åuri fow. Nabukajanasaaru monii fota.
Lanɗo on : "Ooyinee åuri ɗun yiite ngen laabi jeeɗiɗi, bugoɗon åe e magge."
Onsay åe bugaa ka nder yiite e nder yiite ooyuge ngen. Hakkee ko nge wuli tawi suufaaåe åen buginooåe åen e magge maayii sabu nguleendi ndin.
Lanɗo on ndaari nder yiite ngen.
Lanɗo on : "Miɗo sutii yimåe nayo ka nder yiite, goddo e maååe no nanndita e Alla."
Lanɗo on udditi baafal yiite ooyuge ngen.
Lanɗo on : "Yaltee, yo jiyaaåe Alla Jom Åural on!"
Hoore åe sumaali, åe yalti. Hay cukulun sumaali, hari lunndi yiite ngen alaa ka hoore conci maååe. Alla dandii åe yiite ngen.
Hara hiɗa anndi on Alla waɗoowo sugu ɗin kaawakeeji on? Wonu sella findeejo soono woo e ɗi fow.
Yewtooåe : Fillitotooɗo, Mo lanɗo on immini on, tooñoowo on, Lanɗo on, giɗo Danu’iila on
© Copyright : CEF Allemagne


text:
HAPA, ko fedde ngenndiire huufnde jaayɗe leydi Moritani. Nde yuɓɓinii heblo yowitiingo he jaayndiyankaagal wonande gollotooɓe he ɗemɗe ngenndiije, e dow tiitoonde « JAAYƊE E FAAYIDAAGAL ƁIƁƁE LEYDI »
Heblo ngoo waɗi ko ñalnde 19 e 20 e 21 lewru jeeɗaɓuru 2022 to Nuwaasot, he nder jooɗorde HAPA.
Udditi heblo ngoo ko Hoyreejo HAPA hono Hasan Meddu. O hollitii nafoore jaayndiyankaagal ngal he ɗemɗe ngenndiije. Fayndaare heblo ngoo ko ɓeydude humpito jaayndyankooɓe ɓee haa mbaawa moƴƴinde golle mum en no haanirta nih.
Jaayndiyankooɓe heblananooɓe ɓee ko Mammadu Hammadi Njaay lollirɗo Bosko he ɗemngal pulaar e Mammadu Gey he ɗemngal wolof e Kaliilu Jagana he Sooninkoore.Toɓɓe keewɗe njumpaama he heblo ngoo, jaayndiyankooɓe hebletenooɓe ɓee piitiima daaɗe ko yowitii he reportage, waɗde heen ekkorde ngam ƴeewde so tawii jaayndiyankooɓe ɓee paami, haa e nguurndam hakkunde renndooji, ko fotataa wonde heen darnde jaayndiyanke.
Jaayndiyankooɓe heblatenooɓe ngummii ko jaayɗe ceertuɗe, gila jaayɗe laamu haa e keeriiɗe ko waynoo jaaynde FOOYRE ƁAMTAARE ekn…..
Jaayndiyankooɓe ɓee mbasiyaama nde mbaɗtataa hakkillaaji, ceɗaa ceɗtaa ko ngaddantaa rennd ngo, ndeento kala ko ina addaa caɗeele hakkunde renndooji.
Heblo ngo gasii ko ñalnde 21 lewru ɗiɗaɓuru 2022, ko to jooɗorde HAPA, kewu dokkirgol seedanteeje ɗee yuɓɓinanoo.
Hablannooɓe e jaayndiyankoobe ɓee kollirii weltaare mum en he heblo ngo, sabu fayndaare nde yettaama .
Abuu Kan


text:
Pelle renndo njokkondirii e kalifu geɗe nder leydi ñalnde talaata 28 suwee 2011 hedde waktu 15ɓo. Ardinoo lappol ngol ko Mammadu Saar, hooreejo Fonandh, e wondude e Lalla Ayse e Buubakar wul Masawuud hooreejo Sos-Esclaves e Aminettu mint El Moktaar hooreejo fedde wiyeteende AFCF e hoohooɓe woɗɓe … Muujibu lappol ngol ko yettinde kalifu ɓataake pelle renndo binndunoo ngam wullitaade no binnditagol ngol yahrata nii. Ɓataake mo min pirani on ɗooyene.
Pelle renndo njokkondirii e kalifu geɗe nder leydi ñalnde talaata 28 suwee 2011 hedde waktu 15ɓo. Ardinoo lappol ngol ko Mammadu Saar, hooreejo Fonandh, e wondude e Lalla Ayse e Buubakar wul Masawuud hooreejo Sos-Esclaves e Aminettu mint El Moktaar hooreejo fedde wiyeteende AFCF e hoohooɓe woɗɓe … Muujibu lappol ngol ko yettinde kalifu ɓataake pelle renndo binndunoo ngam wullitaade no binnditagol ngol yahrata nii. Ɓataake mo min pirani on ɗooyene.
Ɓataake jowitiiɗo e binnditagol
Feewde e Kalifu Geɗe nder Leydi kam e Bellitgol
Muujibu : Binnditagol yimɓe
Aan Kalifu
E min pooɗta hakkille maa e sifaa jooɗtoriɗɗo no binnditagol yimɓe e karnal Etaa Siwil waɗirtee e nder Mukaataaji Nuwaasoot, tawi ko e nder leydi ɗo ujunnaaje ujunnaaje yimɓe mbillanoo, taccinaa, koynaa, mbiyaa njeyaaka e leydi, sabu tan ngonaa safalɓe. Gila e fuɗɗoode golle ɗee, min mbinndiino petisiyoŋ, min kuutorii kadi peeje goɗɗe ngam hollitde faayre amen sabu niɓɗgol golle binnditagol ngol. Faayre amen ina mawnunoo no feewi sibu terɗe jeyaaɗe e Nokkuuji Jaɓɓorɗi Ɓiɗɓe leydi ɗi (CAC) peeñninaani mbaydi Muritani e nder leƴƴi mum kala. Eɗen cunii heen no feewi, sibu, e nder terɗe 54 potɗe ardaade golle ɗee e nder Mukaataaji leydi ndii, ko 4 fat ngoni heen ɓaleeɓe. Ina himmi ciftinen laamu nguu, wonde beldital ngenndi katojinangal ngal, kam e Muritani galɗirɗo eddaaji mum ceertiɗi ɗii, mbaawaa laataade ɗoon ɗo denndaangal fannuuji nguurndam e golle leydi ndii peccaaka hakkunde majji. Yanti e ɗuum, baasgol woodde binndaaɗe laaɓtuɗe, kollitooje laabi ɗo ngolɗoo binnditagol poti tuugaade.
Ko hulanoo koo, ko ɗuum woni ko waɗi nde golle ɗee puɗɗaa e Nuwaasoot. Baŋ-yoo-baŋ ko yimɓe na ko kollita mette mum en, na ngullitoo:
– Ŋakkeende kellifuya yimɓe halfinaaɓe binnditagol ngol, gollortooɓe no mbeliraa, ɓe alaa ɗo tuugnotoo so wonaa e jeese aroore winnditaade ɓee. Ɓe ngonti ko goomu horo Muritaninaagal, ciftinooji baɗe e kiñgol koddiwaaryaagal (ivoirité) ;
– Cokoraagal won ɗeen naamne naamneteeɗe ina teskini. Ko wayi no : Ko a pullo walla ko a Haalpulaar ? Limtan min leeɗe wuro maaniiwo. Limtan min inɗe meeruuji e senaateeruuji nokku maaniijo. Ɗumɗoo noon, alaa fof ɗo rewi laawol, sibu wonaa waɗde anket woni golle goomuuji ɗii, alaa ko haali wiyde ina hiña Muritaninaagal neɗɗo, huunde nde nganndu-ɗaa, ko ñaawoore tan rokkaa kaan mbaawka.
Calagol winnditaade yimɓe (teeŋti noon) e suddiiɓe Muritaninaaɓe, resaaɓe ko ina ɓura duuɓi noogaas, heɓɓe kaayitaaji e fawaade e laabi sariya goodnooɗi ndeen ɗii. Hannde, laamu ngu yiɗi ko siynude laabi sariya ɓiyleydaagu kesi ɗii, tawi noon sariya jaɓaani ngool duttanagol geɗe daginooɗe.
Nawdude binnditagol hellifaaɓe (dañɓe ko ɓuri duuɓi 45) e binnditagol jinnaaɓe mum en (baabiraaɗo) walla wiyee yo addu seedewol caŋkagol mum, ko huunde nde waawaa jaɓnaade, sibu ina luulndii sariya, ina luulndii hakke wellitaare ɓiyleydi suɓaade jeyeede e leydi ndi welaa. Ɗee baɗe ɗe njaɓnaaki ina ngaddana won heen wiyde jiknaaɓe mum en nguuraani, mbele tan haa mbaawa winnditaade kam en e koye mum en, sibu jiknaaɓe mum ko nayeeɓe no feewi, walla tawa ngoni ko e nokkuuji joñiiɗi. Ɓeydi bone majjum kadi, ɗum ɓuri fof huccineede ko e ɓaleeɓe tan.
Gaa gaa ɗuum, baasgol woodde laabi ɗowooji binnditagol ngol, ina ɓeyda fitinaaji tee ina uddita damal njeenaari; ɗum jiidaa e teppagol denndaangal yimɓe ɓe kaayitaaji mum en nduumti (ndiwti lajal), ɓe nganndu-ɗaa alaa e sago pada haa jiknaaɓe mum en mbinnditoo, tawi noon ɓeen ngoni ko e nokkuuji joñiiɗi, ɗi njettotaako.
Ko fawaade e ɗeeɗoo geɗe kala, e teskaade kadi mbaydi paltoor feewde e won ɗiin leƴƴi leydi ndii (haa arti noon e ɓaleeɓe), ɗee geɗe baɗtuɗe ɗee golle potnooɗe wonde golle ɓiyleydaagu, golle peccooru e heedi-heeda, addani min naamnaade :
– Bayyingol binndaaɗe ɗowooje binnditagol ngol mbele yimɓe ina ngannda ko woni hakke mum en ;
– Jowgol jooni jooni golle ɗee, ha ɗe laaɓtitinee ;
– Gummingol yeewtere nuunɗunde hakkunde gollodiiɓe ɓurɓe maantinde ɓee : pelle renndo, e pelle politik, e laamu, ngam lelnude sarɗiiji ɗo binnditagol ngol potata tuugaade ;
– Teskagol leƴƴi ɗii kala so ardiiɓe golle ɗee ina cuɓee.
E min njaakorii ma a faam min. Calminaali amen ɓurɗi moƴƴude feewde e maa.
Siifi ɓataake oo ko ɗeeɗoo pelle :
A- Dental pelle ngenndiije daraniiɗe hakkeeji aadee e Muritani (FONADH)
1. Fedde rewɓe ardiiɓe galleeji (AFCF) 2. Fedde Muritani daraniinde Jojjanɗe Aadee (AMDH) 3. Fedde Muritani ngam Ɓamtaare Ɗemngal e Pinal Sooninke (AMPLCS) 4. Fedde Ɓamtaare Pulaar e Muritani (ARPRIM) 5. Fedde tiiɗtingol Demokaraasi e Nehdi Ɓiyleydaagu (ARDEC) 6. Goomu Kaɓɓondiral e ɓe lor Jaɓɓugol Jojjanɗe Aadee yettii (CSVVDHM), 7. Goomu Wiɗto e Njiylawu ko fayti e Demokaraasi e Ƴellitaare Faggudu e Renndo (GERRDES) 8. Kaɓɓondiral Afriknaawal Jojjanɗe Aadee (Catal Muritani) 9. Kaɓɓondiral Muritaninaawal Jojjanɗe Aadee (LMDH) 10. Kawtal Loraaɓe e Ewenmaaji 1989-1991 (REVE) 11. Dillere Rewɓe Maayraaɓe e Ɓoccitiiɓe, haɓɓondirɓe ngam Ndimaagu Aadee (MVRUDH) 12. SOS – Esclaves
B- Jokkondiral Juɓɓule Pelle Renndo ngam Ƴellitaare Ɓiyleydaagu (RPC)
C- Mbayyinee ko coodaton (PCQVP)
Fulo : Bookara Aamadu Bah


text:
E Innde Alla jom yurmeende aduna e wattannde. Daartol Annabi Nuuhu mo yurmeende Alla e kisal ngoni e mum. Kanko Nuuhu ko o ɓiy Laamaka, ɓiyum Muta-wasila, ɓiy Annabi Idiriisa mo jam e kisal ngoni e mum (JKM), ko kanko woni mo Alla adii nelde feewde e yimɓe e nder winndere ndee.
Alla neli mo feewde e winndere ndee ngam yimɓe nattii anndude Alla ina woodi, kadi yimɓe mbaɗti ñaawreede majjere kadi alaa ko nganndi so wonaa rewde sanamuuji.Ko ɗum waɗi Alla jangtiima daartol makko e nder Ɓuraana tedduɗo oo e laatinoo e yimɓe makko e ko jippinoo e yeddunooɓe mo e mette ɗe ndañnoo ko wayi no ilam ɗuufaan e hol no o daɗndiri ɓe o wonndunoo e joom laana en ɓee. Tawa jiidaa e ko jangtaa e nder deftere Alla ndee, ko wayi no cimooje garooje ɗoo ɗee : simoore Iiraafi, simoore Yuunus, simoore Huud, simoore Muuminuun, simoore Anmbiyaay, simoore yimooɓe, simoore Njambala, simoore Saafaati, simoore aktaribati, Alla jippini heen kadi simoore timmunde, ndeen woni simoore Nuuhu. Denndaangal ɗeeɗoo cimooje jangtaaɗe, Alla jangtiima heen golwole Annabi Nuuhu (JKM).
Ƴeewen no Alla toowɗo oo wiyiri to smoore Iiraafi, Alla wiyi : minen min nelii Nuuhu fayde e leñol o wiyi: eehey mon leñol am ndewee Alla hol ko heɓi on faade e deweteeɗo ko wonaa kanko, miin mbiɗo hulani on leepte muusɗe (59). Gooto e hoohooɓe koreeji Nuuhu ɓee wiyi “minen min njiyraani ma so wonaa ko e majjere feeñnde ngon-ɗaa” (60), o wiyi “eehe mon koreeji am, miin mi wonaani e majjere, ko mi nelaaɗo jom winndere, (61) ngon-mi ko e yettinde on nele joom am, mbiɗo laaɓana on reedu ngam mbiɗo anndi, ummoraade e joom am, ko on nganndaa (62), walla haawi on ko nde ari e mon kulol Alla ummoraade e joomi mon, e rewrude e gorko ummiiɗo e mon ina jeertina on ngam yo on kul Alla mbele oɗon njurmee (63), ɓe penni mo, min ndaɗndi mo e ɓe o wonndunoo e nder laana, min njooli ɓeen yeddunooɓe kaawisaaji amen, ɓeen laatiima leñol yawtuɓe keeri (64). Simoore Iiraaf, kaawise : 59-64.
Caggal ɗum ƴeewen hol ko Alla haali e Nuuhu to simoore Yuunus. Dursito fiyaaku Nuuhu tuma nde o wiyi leñol makko : “eehey mon leñol am, so tawii laatiima e dow mon mawniikinaare ngam ko ciftinan-mi on kaawisaaji Alla koo, miin noon ko Alla paw-mi geɗe am, ndenndinee fiyakuuji mon e renndidiiɓe mon, refti heen ko laatotaako fiyakuuji mon e dow mette, ñaawron ɗum e dow am, tawa on ƴeewaani mi.” (71). So on ndewii, mi naamndaaki on njoɓdi, waɗi noon njoɓdi am paw-mi ɗum ko e Alla, ko ɗum njamiraa-mi yo mi laato wonndude e jebbiliiɓe (72), ɓe penni mo, min ndaɗndi mo e wonndunooɓe e makko e nder laana, min mbaɗi ɓe lomtotooɓe, min njooli ɓeen yeddunooɓe kaawisaaji amen. ƴeew hol no laatorii jeertinooɓe adinooɓe ɓee (73). simoore Yuunus, kaawise 71-73
Hol ko addani Nuuhu wiyeede Nuuhu ? Biyeteeɗo Kisaani wiyi : Innde makko adannde wiyatee ko Abdul gaffaar Awiskuru. Addani mo wiyeede Nuuhu ko o meeɗii hawrude e rawaandu ina waɗi gite nay, o wiyi kooni nduu boni no wayi. Firti ko rawaandu nduu yooɗaani. Rawaandu ndu wiyi mo “aan Abdul gaffaar, aɗa aybina ko ɗakkaa, so tawii ngaybintaa ko ko ɗakkii walla ko ɗakkaa, oon ɗoon fiyaaku so tawii ko miin waɗatnoo ɗum, ndeen mi suɓotaako wonde rawaandu, waɗi noon baɗɗo ɗum oo waɗata ko ko welaa”. Ɗum rawaandu nduu anndinii mo ko Alla waɗi ɗum no wayi nii.
Ndeen o nanii ko rawaandu nduu haali koo tan, o huli, o hersi heen e ko o aybini rawaandu nduu koo, o hiiwtii o woyi. Waɗti hankadi, kala nde ngoon miijo ari e makko, o hiiwtoo o woya, ngam fergitere e bakkaat mo o waɗi oo, o tooñii rawaandu nduu, etee o yiɗaa tooñannge. Ko ngam heewde mo kiiwtaali bojji, ko ɗum addani mo wiyeede Nuuhu, helmere Nuuha, firti e ɗemngal Arab ko hiiwtiima. Nuuhu kiiwtotooɗo.
Hono Wahab ɓiy Man-mbahi wiyi : “nde yahi haa Nuuhu heɓi duuɓi teemedde nay e capanɗe jeetati, ko ndeen Jibiril (JKM) ari e makko, ndeen Nuuhu yiyii mo tan wiyi mo : “holi baaɗo no muumuntewel ?” Jibiril wiyi mo : “ko miin nelaaɗo ummiiɗo e jom winndere mi addanii ma nelal, wonde a nelaama feewde e leñol maa”.”
Fawaade e konngol Alla toowɗo oo : minen min nelii faade e leñol mum nde njeertinta leñol maa ko adii nde arata e maɓɓe lepte muusɗe (1) o wiyi : eehey mon leñol am, nganndee miin wonan-de on ko mi jeertinoowo peeñɗo (2), ndewee Alla kulon mo ɗoofto-ɗon mi (3). Alla yaafoo mon bakkatuuji mon, o dirtinana on mudda innaaɗo, oon mudda innaaɗo so tawii arii neemnataa, so tawii laatiima oɗon nganndi (4). O wiyi “joom am mi noddii leñol am ngol jamma e ñalawma (5) alaa ko ɓeydani ɓe e noddaali am ɗii so wonaa dogdu (6), miin kala nde noddu-mi ɓe ngam njaafo-ɗaa ɓe, ɓe ƴetta peɗeeli maɓɓe e comci maɓɓe ɓe cukka e gudde noppi maɓɓe, eɓe cayfita, ɓe mawnikinoo mawnikinaare mawnde (7), refti heen kadi mi noddii ɓe e peeñɗi (8), refti heen kadi mi eewniima ɓe, mi haalanii ɓe ɗo suuɗii e ɗo weeji (9), mbiy-mi ɓe njaafno-ɗee joom mon ko kanko tan woni jaafotooɗo (10)”. simoore Nuuhu, kaawise 1—10
Caggal ɗiiɗoo kaawisaaji ɗi Alla haali e Nuuhu, Jibiriil (JKM) ɓoorni mo comci jihaadi, o fiili mo kaala pellital, o wiyi mo fokkit yah to gaño Alla biyateeɗo Dirmisil, ɓiy Fuumil, ɓiy Jiiji, ɓiiy khaabil, ɓiy Aadama (JKM). Kanko Dirmisil noon ko o laamɗo keewɗo doole, gaƴiiɗ,o kaaɓniiɗo mo hono mum alaa e winndere to bannge heewde caɗeele. Kanko Dirmisil ko kanko adii ɓiɗde won e puɗi o yaltini heen sanngara, ko kanko kadi adii waɗde fijirde tege, ɗum firti ko ngaddaa kaalis mi adda kaalis, yimɓe men cippira, liɓɗo heen fof liɓaaɗo oo waasi kalis mo tegnoo oo. Walla, to bannge dam, gooto e men fof waɗa huunde so kaalis so ɗum kaŋŋe walla nih jawdi ndariindi, kala e men poolɗo goɗɗo oon, ko kañum nawata ko tegaa koo. Ndeenɗoon fijirde ko laamɗo biyeteeɗo Dirmisil oo fuɗɗi ɗuum gila aduna oo tagaa feewde jooni. Ko kanko kadi fuɗɗi ƴettude comci cañaaɗi, o sooɗta ɗum kaŋŋe.
Hol ko Dirmisil e leñol mum ndewatno ? Ɓe ndewatnoo ko sanamuuji joy ɓurɗi anndeede e oon saanga, ɗiin ngoni garooji ɗo ɗi : waddu, sawaa-u , Yaaguuta, yaaguuga e Nasra. ɗiiɗo Sanamuuji joy Alla jangtiima ɗum en e nder Ɓuraana Mawɗo tedduɗo oo.
Hol no ɗi sanamuuji ɗi ciforii ? Ɗiin ɗoon sanamuuji Dirmisil, eɗi mahanaa galla ina heen cuuɗi mahiraaɗi (maarbere) kellinaaɗo, njuuteendi galle oo ko ujunere diraa njaajeendi ko noon wayi. ina woni saraaji majji ujunere e teemedde jeeɗiɗi sanamon tokoson, eɗi mbaɗanaa kadi jooɗorɗe kaŋŋe e wonndude e cuɗaari mbasorteendi, e ɗi mbaɗanaa liggotooɓe ngam toppitaade laaɓal majji.
Laatiima kadi sanamuuji ɗii ina njoganaa ñalngu e nder hitaande kala, kamɓe fof e ɓe ndennda ɗo galle majji ɗoo, ɓe mbaɗana ɗi welnere. Nuuhu ina heewi yaltude ñalnde heen feewde e maɓɓe ngam ƴeewde no ɓe nguurdi, e ɓe kuɓɓani ɗi jeynge, ɓe ɓadtina heen fotɓe ɓadtaade ɗum, refti heen ko ɓe cujjana ɗi ngam hormaade ɗi. Caggal ɗuum laatiima ɓe mbaɗa gorwoccol, eɓe piya bawɗi eɓe ngutta liite eɓe ngama e sara majji, njara sanngaraaji maɓɓe, eɓe njinnda e peeñɗi ko aldaa e suuɗaade, eɓe mbaɗɗoo e rewɓe ɓee no kullon nii e jeese yimɓe.
Ndeen bonannde ndee juutii, Nuuhu yalti ɓe, fayi ladde hooynii dow asamaan o wiyi : “eehey maa geeno mbiɗo naamndi maa nde mballataa mi e dow ɓeeɗoo e annoore Mohammed”. Laatiima e oon yonta ɓe ngonaa limatnooɓe keewgol maɓɓe.
Caggal ɗuum, Nuuhu yalti lawol goɗngol fayi ladde darii e dow tulde ɗo darinoo adan ɗoo, o noddi daande dow “eehey mon leñol am tinee mi arii e mon ummoraade e jom winndere mbiɗo nodda on nde ndewaton mo kanko gooto, mbiɗo haɗi on rewde sanamuuji”.
Jibriil Muusaa Joop
Ina Jokki